Potrošači sve više obraćaju pažnju na društveno odgovorne kompanije! - Marketing Mreža\nPotrošači sve više obraćaju pažnju na društveno odgovorne kompanije!\nAleksandra Kožul, Communication Director External, Internal and Digital u Novaston Marketing Consultancy, specijalno za Marketing mrežu govori na koji način možemo prepoznati pravo društveno odgovorno poslovanje od obične promocije kompanije i da li potrošači danas više cene odgovorne brendove.\nMnoge kompanije za sebe kažu da su društveno odgovorne. Na koji način možemo prepoznati pravo društveno odgovorno poslovanje od obične promocije kompanije?\nDuboko verujem da je srž društveno odgovornog poslovanja da kompanije, ali i pojedinci, koji dobro posluju deo ostvarenog profita “vrate” široj zajednici kroz pružanje podrške različitim segmentima, oblastima i kategorijama. Na taj način oni učestvuju u poboljšanju uslova kako u njihovoj branši, tako i van nje. Nije teško prepoznati kompanije koje su uspešne i koje zaista pokušavaju da stvore bolju poslovnu atmosferu od onih koje to nisu i koje pokušavaju da se ovim putem promovišu. Društveno odgovorno poslovanje kompanije se ogleda u uređenom prostoru za rad koji predstavlja imidž kompanije, uređenoj okolini fabrike ili kompanije i aktivnostima koje se preduzimaju u cilju dobrobiti i napretka cele zajednice, dok se na tržištu kapitala, ovakvo poslovanje ogleda u stabilnosti cena akcija i u njihovom blagom rastu. Društveno odgovorne kompanije uključuju na tržište rada što više stanovnika, neguju i unapređuju opšti nivo zdravlja promenom tehnologije koju koriste i vođenjem računa o psiho-fizičkom stanju svojih zaposlenih, poštuju ljudska prava, zalažu se za poštovanje politike rodne ravnopravnosti, unapređuju standarde poslovanja u zemlji u kojoj posluje. Zaista je širok spektar onoga što jedna kompanija može činiti i biti društveno odgovorna.\nKoliko je važno za jednu kompaniju da ima kvalitetnu strategiju komunikacije, ali i strategiju održivog razvoja, posebno ako govorimo o kompanijama koje imaju više brendova u svom portfoliju?\nVažno je pre svega zato što daje pozitivan primer poslovanja budućim uspešnim kompanijama u regionu. Stvaranjem zdravijih odnosa, komunikacije i poslovanja između kompanija stvara se i prijemčljivije tržište za investitore. Razvija se novi efikasan sistema vrednosti u poslovanju sa akcentom na kvalitetno poslovanje, poslovnu etiku i kulturu. Sam pojam korporativna društvena odgovornost se vezuje za autora Harolda Bovena koji ga je objasnio kao obavezu preduzetnika da sprovede one poslovne politike, donese one poslovne odluke, ili slede one poslovne aktivnosti poželjne sa stanovišta ciljeva i vrednosti društva u kome posluju.\nSmatrate li da potrošači danas više cene odgovorne brendove prema prirodi i društvu?\nPotrošači sve više obraćaju pažnju na društveno odgovorne kompanije i kompanije koje vide budućnost u održivom razvoju. Neka istraživanja su pokazala da je čak 66% potrošača globalno spremno da uloži više novca na neki proizvod ako je kompanija društveno odgovorna. Istraživanje iz 2018. godine ukazuje da 32 odsto klijenata odustaje od brenda kome su bili odani nakon samo jednog lošeg iskustva koje su imali sa tom kompanijom.\nU kojoj meri je CSR i društvena odgovornost važna za kompaniju Novaston?\nNaše kompanije Novaston Asset Management, Novaston Project Management, Novaston Facility Management i Novaston Marketing Consultancy, kao deo jedinstvene Novaston platforme, su svojim strategijama poslovanja defnisale kao jednu od ključnih vrednosti upravo društveno odgovorno poslovanje. U skladu sa takvom politikom naša platforma u svakom poslu i odnosu, kako internom, tako i eksternom, poštuje osnovne principe takvog poslovanja. U prethodnom periodu donacijom smo podržali Klinički Centar Srbije, NMC (Novaston Marketing Consultancy) je postao član kluba prijatelja UNICEF-a, a podržali smo i put studentskog tima “Električna Strela” na takmičenje u London. Takođe, podržavamo i različite sportske projekte. Sponzori smo i fudbalskog kluba za decu Atakante. Veliku pažnju posvećujemo i interno timovima i našim zaposlenima. Organizujemo različite interne i eksterne radionice, edukacije, seminare. Od izuzetne važnosti nam je da nam tim čine zadovoljni i uspešni ljudi koji veruju u ono što radimo i imaju prostora da se razvijaju i napreduju. Naši planovi za budućnost svakako uključuju dodatna ulaganja u društveno odgovorno poslovanje u skladu sa rastom Novaston kompanija.\nKako ocenjujete situaciju u Srbiji kada je u pitanju CSR i u kojoj meri je to zaživelo kod domaćih kompanije?\nImajući u vidu da mi je ova tematika jako zanimljiva i da se organizovanjem različitih društveno odgovornih projekata bavim nekoliko godina unazad, deluje mi kao da se situacija značajno popravlja. Ranije su kompanije ulaganja u ovaj segment videle kao trošak, ali rekla bih da se sada situacija dosta promenila. Ima sve više odličnih društveno odgovornih projekata pogotovo u medicini i kulturi, prvenstveno zato što čelni ljudi u privatnom sektoru uzimaju stvari u svoje ruke. Kompanijama i menadžerima je potrebna edukacija iz oblasti društveno odgovornog poslovanja, kao i skupovi, seminari i konferencije na kojima bi učesnici imali prilike da dalje rade i razmenjuju mišljenja, informacije i iskustva. Edukacijom i informisanjem možemo svi da utičemo na kompanije da promene svoj način poslovanja i postanu predstavnici i uzori društveno odgovornog poslovanja, prateći svetske trendove.\n1,80 od 5


Najmanje 12 mrtvih u potresu u Turskoj - Klix.ba\nSvijet Najmanje 12 mrtvih u potresu u Turskoj\nNajmanje 12 mrtvih u potresu u Turskoj\n11.11.2011. u 08:19\nSpasilačke ekipe nastavljaju potragu za preživjelima u potresu u kojem je, na istoku Turske, poginulo najmanje 12 osoba, samo tri nedjelje poslije razornog potresa u kojem je poginulo 600 osoba.\nZvaničnici su u četvrtak povećali broj žrtava u najnovijem potresu na 12, a među poginulima je i japanski doktor Acushi Miazaki koji je pomagao preživjelima u prošlomjesečnom potresu, nakon koga se dogodilo više stotina naknadnih slabijih potresa.\nOko 800 spasilaca poslato je u ugroženo područje, nakon potresa jačine 5,6 stepeni Richtera, koji je u srijedu navečer pogodio oblast grada Van.\nSpasilačke ekipe do sada su iz ruševina izvukle 28 preživjelih, ali s obzirom na to da se ne zna koliko je još ljudi pod ruševinama, broj žrtava mogao bi da se poveća.\nU međuvremenu, turski Crveni polumjesec je saopćio da su u ugroženu oblast poslata još dva aviona koji će prevesti dodatne spasilačke ekipe i osnovne zalihe, uključujući, preko potrebne, šatore i ćebad.\nRanije u četvrtak, turska policija upotrebila je suzavac i palice da bi rastjerala oko 200 demonstranata koji su protestovali u gradu Van zbog, kako smatraju, neadekvatne reakcije vlasti nakon najnovijeg potresa, prenosi Tanjug.


Kome je Republika Srpska veći problem od terorista? – Zvornik Danas\nNaslovna/VIJESTI/Kolumne/Kome je Republika Srpska veći problem od terorista?\nZvornik Danas Send an email 30. jula 2015\nSve je počelo izručivanjem Nasera Orića, srebreničkog gospodara života i smrti, u Sarajevo da bi mu tamo navodno sudili, odnosno da bi ga amnestirali od bilo kakvih /sasvim dokazivih/ masovnih zločina nad Srbima.\nBANJALUKA – Republika Srpska je već duže izložena pritiscima i provokacijama iz Sarajeva, koje neki međunarodni faktori prećutkuju ili se čak otvoreno miješaju, kao u slučaju referenduma o pravosuđu.\nPotom je uslijedio pokušaj linča premijera Srbije Aleksandra Vučića u Srebrenici i „pranje ruku“ domaćina komemoracije i nadležnih službi u Sarajevu, uz poprilično mlake reakcije takozvane međunarodne zajednice.\nOnda se pojavila izvjesna grupa „Bošnjaci“ koja je na svom „Fejsbuk“ profilu objavila mapu BiH na kojoj su označeni ciljevi koje su planirali da napadnu i unište kako bi, kako kažu, jednom zauvijek ugasili Republiku Srpsku.\nU tim ratnim planovima bošnjački ekstremisti predvidjeli su rušenje mostova prema rijeci Drini kako bi presjekli komunikacije između Republike Srpske i Srbije.\nPlanirali su da presijeku i koridor kod Brčkog i da iz Goražda dejstvuju po rejonu tromeđe BiH, Srbije i Crne Gore kako bi odvojili istočnu Hercegovinu od Republike Srpske. U te mračne ideje fanatika ulazi i okupacija Mrkonjić Grada.\nOni koji shvataju istorijsku istinu da se u BiH ništa ne dešava slučajno i da i naizgled najspontanija dešavanja imaju svoje scenariste – upozoravaju da bi „odmahivanje rukom“ na ove provokacije bila velika greška.\nEkspert za borbu protiv terorizma u jugoistočnoj Evropi DŽevad Galijašević navodi da se u BiH prijetnje nikada ne smiju potcijeniti.\n„Te mape ratovanja koje su oni objavili zaista su sulude, ali nikada ne treba zaboraviti da postoje fanatici koji misle i sanjaju da u nekom brzom udaru mogu da ostvare te ciljeve“, pojašnjava on i precizira da „fanatici vjeruju da bi poslije tih napada došli NATO ili Eufor da stabilizuju situaciju na terenu, te da bi to dovelo do promjene ustavnog poretka BiH po njihovim pravilima“.\nNaravno, da je BiH pravna država, kao što nije, vlasnici ovog „Fejsbuk“ profila bi u roku od 24 časa bili optuženi za podrivanje i rušenje ustavnog poretka.\nU realnosti, teško je povjerovati da će brojne policijske agencije i ovakvo pravosuđe u BiH ikada otvoriti istragu o tome i u potpunosti rasvijetliti ovo krivično djelo.\nInteresantno je da na prijetnje Republici Srpskoj ne reaguju ni predstavnici takozvane međunarodne zajednice.\nVisoki predstavnik, koji stalno maše čuvenim „bonskim ovlaštenjima“, nije reagovao ozbiljnije ni na pokušaj linča premijera susjedne države u Srebrenici, niti na ratne igre na „Fejsbuku“.\nMeđutim, čim je Narodna skupština Republike Srpske donijela odluku o raspisivanju referenduma da bi se narod demokratski izjasnio o radu Suda i Tužilaštva na nivou BiH, koji su osnovani upravo nametnutom odlukom visokog predstavnika, OHR je reagovao istog časa.\nPredstavnici takozvane međunarodne zajednice ćute o svim bezbjednosnim izazovima, o terorističkim napadima na ovom području, ćute o odlasku dobrovoljaca iz BiH u „Islamsku državu“, a ćute i o vezama Sarajeva sa Iranom, Turskom i Saudijskom Arabijom.\nNišta od toga za njih, navodno, nije problem – već je „problem“ Republika Srpska?!\nTo je stara politika koja je od BiH napravila vječni protektorat, sa oazama i kampovima za trening islamskih fanatika.\nkarta napada napad republika srpska\nSDA Zvornik najoštrije osuđuje napad na policijsku stanicu


BOKSERSKI SPEKTAKL U DVORANI "LAGATOR" Loznica dočekuje Radnički u derbiju kola - Sportal\nTanjug - Vest objavljena: 20:44 - 12.12.2018\n"Preuzimamo ulogu favorita s obzirom na to da boksujemo na domaćem terenu i imamo više nego dobru ekipu. Nadam da ćemo uspeti da ostavrimo drugi trijumf u ligi", rekao je bokser Loznice Vladan Babić, osvajač "Zlatne rukavice".\nPrema njegovim rečima, liga mnogo znači srpskim bokserima, jer bez kontinuiteta treninga i mečeva nije moguće ostvariti jači rezultat na međunarodnoj sceni, a veliku borbu najavljuje i bokser Radničkog Nikola Jovanović.\n"Loznica je favorit na papiru, ali daćemo sve od sebe da ih pobedimo baš na njivom terenu. Nadam se pobedi u svojoj kategoriji sigurno, ali i u ostalim bar još tri, četiri. Liga nam mnogo znači zbog kontinuiteta i Evropskog prvenstva 2019. godine", istakao je Jovanović.\nBokser Loznice Luka Šumarac očekuje da publika domaćem timu pruži dodatni "vetar u leđa".\n"Loznica je grad boksa, biće sigurno vatrena atmosfera, spreman sam i verujem u pobedu", istakao je on.\n"Loznica ima jaku ekipu, ali očekujte veliku borbu. Nadam se pobedi", rekao je Tijanić.\n"Čekamo ovaj derbi 15 godina i sigurno će da "grmi". Dolazi nam Radnički predvođen legendarnim Milivojem Bašićem, sigurno da nema favorita i biće dobrih mečeva", istakao je predsednik Loznice Risimić.\n"Sasvim sigurno ćemo opravdati očekivanja publike, koja su izuzetna i daćemo sve od sebe da se upamti ovaj meč, poštenim, sportskim i ljudskim pristupom i prema rivalima i sportu", poručio je Apostolović.\nPodsetimo, posle dva kola u Superligi Srbije i Loznica i Radnički imaju skor 1-1.\nBorilački sportovi BK Loznica BK Radnički Bokserska liga Srbije


NBLL : Grupna faza je gotova, sledi spektakl | Double - Double\nJune 30, 2017 Stefan N.\tLeave a comment\nZavršena je grupna faza ovogodišnjeg NBLL turnira, a isto tako je odigrana četvrtina finala. Ostaje nam još samo finalni turnir koji se igra već sutra, odnosno prekosutra.\nŠto se tiče grupe A, očekivano je na prvom mestu završila ekipa Voždovca, koja je kompletnu grupnu fazu odigrala bez startnog centra Miloša Suzića. Ostvarili su maksimalnih pet pobeda, uz neverovatnu koš razliku 162! Na drugom mestu je ekipa Konjarnik Kalmuci, koju predvodi trio Stepić-Stanković-Trajković. Stanković Vladan je trenutno u “pol poziciji” za prikupljanje individualnih nagrada. Konjarnik je imao 4 pobede i 1 poraz, uz nešto skromniji količnik, 29. Ekipa FONa je završila grupe na trećem mestu sa 3 pobede i 2 poraza. FON je oduševio timskom igrom i požrtvovanošću, igrali su sve bolje kako je turnir odmicao i zbog toga ne čudi njihova aktuelna pozicija. Na četvrtoj poziciji je 3XS, čiji je kapiten Nebojša Djokić. 3XS je ostvario dve pobede uz tri poraza i jedini iz ove grupe je imao negativan skor, -19, dok je na poslednjem mestu bila ekipa Raje iz Kraja koja je izgubila svih pet utakmica.\nGrupa B je imala jednu ekipu više, pa je zbog toga odigrano jedno kolo više. Na prvoj poziciji je završio prošlogodišnji finalista, TDE, sa maksimalnih 6 pobeda. K2NBG je sa skorom 4:2 bio drugi, treća pozicija je pripala Zapuštenoj Bagri, dok je Gerila bila četvrta, Tanderi peti, a poslednje mesto je pripalo ekipi FMP3.\nU prvom četvrtfinalnom susretu, igrali su košarkaši Voždovca i Zapuštene Bagre. Voždovac je bez većih problema savladao Zapuštenu Bagru, 99:47, ali ruku na srce pojavili su se u skraćenoj rotaciji. Najefikasniji pojedinac je bio Miloš Suzić sa 29 poena i 13 skokova, dok je na drugoj strani Bojan Sabovljević bio najefikasniji sa 14 poena, ali je izgubio i osam lopti.\nNaredni susret je bio izuzetno interesantan. Na terenu su se našle ekipe FONa i K2NBG. Iako je nastao manji incident izmedju sudija i nekolicine igrača K2NBG, što je rezultovalo isključenjem Luke Okuke, nije bačena nikakva senka i utakmica je nastavljena i završena pobedom FONa, rezultatom 76:64. Madić sa 16 i Jeković sa 15 su bili najefikasniji pojedinci u pobedničkom sastavu. U poraženoj ekipi, 20 poena je postigao Nemanja Cvijetić, Stanković je ubacio 16, a “isključeni” Okuka 14. FON će u polufinalu igrati protiv ekipe Voždovca, za koju su prošle godine nastupali Radosavljević i Buha.\nTDE Servisi su lako izbacili 3XS, savladavši ih rezultatom 89:60. TDE jeste bio favorit u ovom duelu i to su dokazali do poslednjeg minuta. Iako su se mučili na otvaranju, brzo\nsu se konsolidovali i seli na “vozačko mesto”. Mladi Nemanja Ilić je sa 23 poena bio najefikasniji, a dvocifreni su bili Šukalo sa 17, Marković sa 14 i Gavrilović sa 10 poena. Na drugoj strani, Djerić sa 22 poena je predvodio 3XS, Simović je ubacio 14, a Rakić 12 poena.\nTDE je čekao pobednika iz utakmice Konjarnik Kalmuci – Gerila. Ovo je bio možda i najinteresantniji susret u četvrtfinalu, a nakon velike borbe Konjarnik je slavio rezultatom 83:67. Iako je razlika na prvi pogled velika, Konjarnik uopšte nije lako dobio ovaj duel. Velike probleme im je pravio Filip Smiljanić, koji je ubacio 29 poena, a dvocifren je bio i Drobnjak sa 13. U pobedničkom sastavu, gore pomenuti Vladan Stanković 25 poena i čak 18 skokova, Aleksandar Stanković je ubacio 17, 16 Stepić, a Trajković 15 poena, uz 5 skokova i 6 asistencija.\nZa vikend će se završiti i ova treća sezona Novobeogradske Letnje Lige, organizatori su iskoristili ovu priliku da vas sve pozovu da uživo ispratite najkvalitetnije ekipe turnira kako se bore za trofej, kako timski, tako i one individualne.


Sudski tumac nemacki jezik, nemacki prevodilac, nemacki prevod\nPrevodi sa srpskog na nemački jezik i prevodi sa nemačkog na srpski jezik\nVršimo usluge pismenog prevodjenja sa nemačkog na srpski i sa srpskog na nemački jezik sa overom sudskog tumača ili bez overe. Garantujemo odličan kvalitet usluge prevodjenja u svim specijalizovanim oblastima. Prevodimo i overavamo sve vrste dokumenata po standardima Udruženja naučnih i stručnih prevodilaca u Beogradu. Nudimo tačne prevode, brzu uslugu i poštovanje rokova. Svaki dokument se formatira, lekturiše i prevodi u duhu jezika i kada dodje do završne faze on je savršena interpretacija originala.\nPrevodimo i overavamo sve vrste dokumenata i tekstova za fizička i pravna lica\nLična dokumenta, potvrde, rešenja, svedočanstva, ugovore, državljanstva, izvode iz matičnih knjiga i slično, kao i prevodi iz raznih oblasti kao što su finansije, medicina, marketing, bankarstvo, tehnika, tenderska dokumentacija i mnoge druge. Sudski tumač za nemački jezik, odnosno sudski prevodilac za nemački jezik je diplomirani filolog beogradskog Univerziteta.\nPrevodilačka Agencija Popović okuplja vrhunski tim sudskih tumaca i prevodilaca za nemacki jezik sa dugogodišnjim iskustvom u svim oblastima prevodjenja. Do sada smo uradili preko 100 000 prevodilačkih projekata. Takodje vršimo i usluge prevodjenja tekstova i dokumenata za koje nije potrebna overa ovlašćenog sudskog prevodioca. Neovereni prevodi su najčešće prospekti, brošure, katalozi, uputstva za upotrebu, knjige, web stranice itd. Naša agencije kroz višegodišnje iskustvo stalno nadogradjuje tehniku prevodjenja. Postavljanje standarda i profesionalan odnos sa klijentima rezultiralo je uspešnu saradnju sa mnogim domaćim i inostranim kompanijama koje su zadovoljni našim odnosom prema poslu i kvalitetom usluge, te nam se opet vraćaju i na to smo posebno ponosni. Trudimo se da izgradimo poslovnu politiku po principu da se od vas samo traži da pripremite tekst koji se obradjuje, a sve ostalo je naš posao. To podrazumeva kompletnu uslugu počevši od preuzimanja materijala do finalizacije projekta, odnosno besplatne dostave prevedenih dokumenata na željenu adresu.\nNemački jezik spada u grupu germanskih jezika i maternji je jezik najvećeg broja stanovnika evropske unije. Standardni nemacki se razlikuje po regionima u izgovoru i gramatici, a razlikuje se i pravopis od svih ostalih jezika. Postoje velike razlike u dijalektu. Naši prevodioci uspešno savlađuju mnogobrojne razlike koje se pojavljuju u germanskom dijalektu. Vaše je da ostvarite kontakt, a kompletna organizacija oko prevođenja i sve ostalo je naša briga.\nSudski prevodioci za nemački jezik su ovlašćene osobe koje mogu izdati overen prevod nekog dokumenta i svojim potpisom i pečatom garantuju da je prevedeni tekst veran originalu.


Rekordan broj ljudi na respiratorima: U Srbiji 12 preminulih, 279 novozaraženih /video/ - Sputnjik Srbija\n16:04 18 Septembar 2020\nRekordan broj ljudi na respiratorima: U Srbiji 12 preminulih, 279 novozaraženih /video/\n15:17 13.07.2020 (osveženo 16:55 13.07.2020) Preuzmite kraći link\nU Srbiji je u poslednja 24 sata potvrđeno još 279 slučajeva zaraženih virusom korona, a 12 osoba je preminulo. Time je broj umrlih od posledica kovida 19 povećan na 405.\nNajnovije podatke objavila je premijerka Srbije Ana Brnabić na konferenciji za novinare, navodeći da je u poslednja 24 sata testirano 6.915 osoba.\nBrnabićeva je, apelujući na građane da poštuju sve epidemiološke mere, rekla da su 154 pacijenta na respiratorima.\n„Nažalost, ponovo je jako loš dan po broju preminulih, čak 12 osoba. Na respiratoru je 154 pacijenata i ovim to danas postaje najgori dan od prvog registrovanog slučaja korona virusa u martu“, rekla je Brnabićeva na konferenciji za novinare Kriznog štaba, koje se od danas svakodnevno održavaju u 15 sati.\nBrnabićeva je navela da je u poslednja 24 sata na teritoriji Srbije zbog korone hospitalizovano 159 osoba.\nOna je rekla da smo u poslednja četiri dana imali trend smanjenja novoobolelih, dodajući da to nije razlog za optimizam, ali da se nada da će se pokazati da mere daju rezultate.\nBrnabićeva je ocenila da će se u nekoliko narednih dana videti i rezultati protesta, različitih javnih okupljanja, proslava u nekim gradovima i da bi moglo da se desi da ponovo dođe do porasta broja zaraženih.\nPrema rečima premijerke, u kovid bolnice širom Srbije danas je raspoređeno dodatnih 49 respiratora.\nBrnabićeva je navela da je u Opštu bolnicu Valjevo upućeno sedam kliničkih respiratora, Smederevska Palanka dobila je tri respiratora, Požarevac pet, ZC Užice dva, Paraćin pet, Zvezdara dva, KCV 25 respiratora.\n„To pokazuje koliko je ozbiljna borba i koliko je teška bolest“, rekla je Brnabićeva.\nNajveći broj asimptomatskih pacijenata su tinejdžeri i mladi\nProcenat lakših ili asimptomatskih formi bolesti direktno je proporcionalan uzrasnoj strukturi obolelih, odnosno lakša klinička slika beleži se kod mladih osoba i dece, dok najstariji uglavnom imaju težu sliku, izjavio je direktor Klinike za infektivne i tropske bolesti KCS dr Goran Stevanović.\nDr Stevanović je rekao da je procenat lakših ili asimptomatskih slučajeva ispod pet odsto kod osoba starijih od 65 godina, koji uz to imaju pridružene hronične bolesti, tako da su oni u najvećem riziku.\nSa druge strane, najveći procenat asimptomatske kliničke slike, više od 40 odsto je kod mlađih, tinejdžera i u dečjem uzrastu, gde su po pravilu slabi simptomi ili ih uopšte nema, rekao je Stevanović, upitan koliki je procenat lakih slučajeva ili bez simptoma.\nOn je dodao da je 15-20 odsto osoba sa vrlo lakim simptomima ili gotovo bez simptoma, kao i da podaci variraju od populacije, ali i od regiona, preneo je Tanjug.\nPrimera radi, Stevanović je rekao da je u Beogradu, gde je dosta obolelih u ovom sada talasu, u početku 50 odsto bilo asimptomatskih slučajeva ili sa slabim simptomima, kada je prosek godina obolelih bio 20-25 godina, a kako oboljevaju njihovi roditelji, rodbina starijih, srednjih godina, 50-55 godina, raste broj ozbiljno obolelih, a manje je asimptomatskih slučajeva.\nInače, Krizni štab će od danas redovno obaveštavati javnost o situaciji sa virusom korona, nakon pogoršanja epidemiološke slike u Srbiji.\nSvakodnevne konferencije za medije Kriznog štaba održavale su se od 12. marta, a na njima su članovi štaba objavljivali najnovije podatke o epidemiji i odgovarali na pitanja novinara.\nTa praksa trajala je do početka maja, kada su, sa poboljšanjem epidemiološke situacije, redovne konferencije obustavljene.\nInače, podaci o broju zaraženih objavljuju se na sajtu covid.rs, kao i na sajtu Ministarstva zdravlja.\nPred nama je situacija kakva dosad nije bila: Dr Kon o širenju korone u Srbiji\nbilans, Srbija, virus korona, koronavirus, krizni štab


25.03.2019 u 11:57\nMOSKVA – Prvi put posle bombardovanja Jugoslavije 1999. godine najviše rukovodstvo Srbije korigovalo je svoj prilaz prema događajima od pre 20 godina, ocenjuje današnji moskovski dnevnik Komersant, prenosi Beta. „Ako je Beograd ranije osuđivao agresiju NATO, ovog puta se predsednik Aleksandar Vučić založio da Srbija oprosti Alijansi bombardovanje, mada nije zaboravila na njih”, piše dnevnik u tekstu pod naslovom „Oprostiti, ali ne zaboraviti”. List napominje da je izvinjenje Alijanse spremna da prihvati tek trećina Srba, a da opozicija, koja već četvrti mesec organizuje proteste optužuje predsednika za izdaju nacionalnih interesa i predaju Kosova. Komersant navodi da je Beograd svih ovih godina kvalifikovao bombardovanje kao neosnovanu agresiju, da slična kvalifikacija u ocenama srpskog\nKruševac – Početak NATO agresije na SR Jugoslaviju u Kruševcu obeležen je otvaranjem izložbe ratnih fotografija dopisnika „Politike” Radeta Stankovića u Kruševačkom pozorištu, polaganjem cveća i venaca na Spomen-obeležje stradalim vojnicima u odbrani zemlje 1999. godine u kasarni „Rasina” i akademijom „Mirom protiv rata” u Kulturnom centru Kruševac. Izložbu fotografija „NATO zločini u Rasinskom okrugu”, u organizaciji Istorijskog arhiva, otvorila je zamenica gradonačelnika Vesna Lazarević. Postavku čini 36 fotografija velikog formata, uz prateća istorijska dokumenta, koje svedoče o razaranju u Rasinskom okrugu, posebno u Kruševcu, Trsteniku i Varvarinu. – Emotivno, vrlo teško bilo je u Trsteniku, na srušenom mostu na Zapadnoj Moravi, kada sam snimao iznošenje tela jedne žrtve. Teže\nSrbija ne da da je slome, Srbiju ne mogu da pobede, poručio je predsednik Srbije Aleksandar Vučić u Nišu, na manifestaciji obeležavanja dve decenije od početka NATO agresije. On je u obraćanju pred oko 20.000 ljudi u Nišu, tokom kojeg su ga povremeno savladavale emocije, podsetio na događaje od pre 20 godina i danas, kada su, kako je konstatovao, „krenuli Srbiju da sruše”. „Hoću da poručim odavde, da šta god da se dogodi, nikada nemojte bilo kome da dopustite da sruši slobodu i nezavisnost Republike Srbije! Nikada!”\n24.03.2019 u 19:44\nU Beogradu održan protest protiv NATO-a\nU Beogradu je održan anti NATO protest, u organizaciji pokreta „Živim za Srbiju”, inicijative „Nema predaje Kosova i Metohije” i otadžbinskog pokreta veterana, boraca sa Košara i Paštrika. Sa skupa je poručeno da se NATO bombardovanje 1999. godine, koje je odnelo brojne ljudske žrtve, ne sme zaboraviti i da Srbiji nije mesto u toj organizaciji. Učesnici protesta su od zgrade Generalštaba prošetali Nemanjinom i Deligradskom ulicom do ambasade Rusije, odakle su produžili do Hrama Svetog Save gde su zapalili sveće za sve stradale u bombardovanju 1999. godine, prenosi Tanjug. Vikali su „Kosovo je srce Srbije” i nosili srpske zastave i transparente na kojima je pisalo „Nikad u NATO”, „NATO, marš odavde”, „Stop NATO fašizmu”... Na skupu su se prikupljali potpisi za izmeštanje\n24.03.2019 u 19:25\nPrve bombe pale su u 19:41\nSirene za vazdušnu opasnost, prvi put u Evropi posle Drugog svetskog rata, oglasile su se u tadašnjoj SR Jugoslaviji 24. marta 1999. godine, tačno u 19:41 časova. Od tog trenutka, tokom narednih 78 dana, zavijanje sirena za uzbunu bila je svakodnevica. Uprkos teškim iskušenjima pred kojima su se našli, građani su bili vedrog duha, pa su sirenu za najavu opasnosti nazivali „šizela”, a jednoličnu za prestanak opasnosti „smirela”. Ako želite da čujete zvuk sirene za vazdušnu opasnost možete ga čuti na ovom snimku... Na sajtu „Politike” u narednim danima čitajte serijal tekstova posvećen ovom ratu.\n24.03.2019 u 16:47\nPolicajci stradali 1999. najhrabriji deo policije\nTokom NATO bombardovanja 1999. godine poginulo je 165 policajaca, naveo je danas u Nišu ministar unutrašnjih poslova Nebojša Stefanović i istakao da su ti ljudi bili najhrabriji deo policije, koji su sa drugim kolegama pokazali koliko je važno da se brani sloboda svoje zemlje. Stefanović je istakao da su pripadnici policije koji su nastradali za vreme bombardovanja pokazali koliko je važno za sigurnost i bezbednost građana da budu spremni da se izlože najtežim mogućim situacijama u kojima mogu da izgube i ono najvrednije - svoj život. Ministar je u holu zgrade Policijske uprave u Nišu položio venac na spomen ploču poginulim policijskim službenicima tokom NATO bombardovanja, a pre toga rekao je novinarima da su pre 20 godina, za vreme NATO agresije na SRJ, pripadnici policije bili su


Iz beogradskih autobusa uklonjeni uznemirujući plakati protiv migranata | atina\nUznemirujući plakati protiv migranata u vozilima javnog gradskog prevoza na kojima je, između ostalog, fotografija na kojoj osoba drži odsečenu glavu, su uklonjeni i svakodnevno će se kontrolisati prilikom izlaska u saobraćaj, obavestio je JKP GSP „Beograd“ Poverenicu za zaštitu ravnopravnosti, Brankicu Janković, koja je reagovala povodom prijave organizacije Atina o postojanju spornih sadržaja.\nOrganizacija Atina se prethodno, 10. marta 2021. godine, obratila Poverenici ukazujući da su se u vozilima, u prepodnevnim časovima, u gradskoj liniji 96 nalazili plakati kojima se izražava mržnja i netrpeljivost prema migrantima, između ostalog „Zaustavimo naseljavanje migranata u Srbiji“.\nPoverenica za zaštitu ravnopravnosti je preporučila JKP GSP „Beograd“ da u što kraćem roku ukloni iz vozila gradskog prevoza plakate kojima se izražava mržnja i netrpeljivost prema migrantima, kao i da ubuduće svakodnevno vrši pregled vozila gradskog i prigradskog saobraćaja u cilju uklanjanja svakog diskriminatornog sadržaja i da obaveste Poverenicu o preduzetim merama u cilju sprovođenja ove preporuke.\nJKP GSP „Beograd“ je krajem marta obavestio Poverenicu da su postupili prema preporukama tako što su „odmah po saznanju da u vozilima postoje nalepnice i natpisi neprikladnog sadržaja izvršili pregled svih vozila i uklonili ih“. GSP je doneo i naredbu kojom je regulisana obaveza svakodnevnog kontrolisanja tramvaja, trolejbusa i autobusa prilikom izlaska u saobraćaj. Prema toj naredbi, obavezuju se direktori svih saobraćajnih pogona i direktor OJ „Korporativna bezbednost“ da svakodnevno kontrolišu vozila prilikom izlaska u saobraćaj u smislu postojanja nalepnica ili natpisa koji nisu u funkciji obavljanja javnog gradskog prevoza (izražavaju govor mržnje, uznemiravajućeg i ponižavajućeg sadržaja koji ima za cilj da izazove strah kod pojedinaca ili grupe, odnosno da prema njima stvori netrpeljivost i mržnju, predstavljaju poziv na nasilje prema licima zbog njihovog ličnog svojstva, poziv na bojkot, izolovanost, političkog sadržaja i sl.).\n„Ukoliko se prilikom kontrole utvrdi da vozilo poseduje prethodno navedene nalepnice ili natpise, isto ne sme da izađe u saobraćaj dok se ne uklone. Vozači su dužni da pre izlaska vozilom iz garaže i u toku smene na perifernom terminusu, izvrše obilazak vozila sa unutrašnje i spoljašnje strane i vizuelnim pregledom utvrde da li se u ili na vozilu nalaze nalepnice ili natpisi koji nisu u funkciji obavljanja javnog gradskog prevoza, navodi se u dopisu. Ukoliko ih uoče, vozači su dužni da odmah o istom obaveste dispečera saobraćajnog pogona u kom rade, koji organizuje dalje radnje u cilju uklanjanja istih“, piše u odgovoru JKP GSP „Beograd“ upućenom Poverenici.\nPoverenica podseća i da je Ustavom RS zabranjena svaka diskriminacija, neposredna ili posredna po bilo kom osnovu, a naročito po osnovu rase, pola, nacionalne pripadnosti, društvenog porekla, rođenja, veroispovesti, političkog ili drugog uverenja... Takođe, kažnjivo je svako izazivanje i podsticanje rasne, nacionalne, verske ili druge neravnopravnosti, mržnje i netrpeljivosti.\nU istraživanju Poverenika za zaštitu ravnopravnosti „Odnos građana i građanki prema diskriminaciji u Srbiji“ iz 2019. godine, migranti odnosno tražioci azila su grupa prema kojoj postoji najveća socijalna distanca. „Iz prakse Poverenika za zaštitu ravnopravnosti možemo konstatovati da reči i izrazi, koji se koriste kod oblika diskriminacije kao što su i govor mržnje, uznemiravajuće i ponižavajuće postupanje, imaju za cilj da izazovu strah kod pojedinaca i grupe, da prema njima stvore netrpeljivost i mržnju, a neretko predstavljaju poziv na nasilje prema licima zbog nekog njhovog ličnog svojstva“, navodi Poverenica. Izvesno je da svaki pojedinac ima pravo da iznosi svoje mišljenje i lične stavove, što predstavlja osnov svakog slobodnog demokratskog društva. Međutim, sloboda govora, bez obzira na način iznošenja i objavljivanja ideja i stavova, nikada ne sme da bude izgovor za diskriminaciju.\nOrganizacija Atina pozdravlja reakcije, kako Poverenice za zaštitu ravnopravnosti, tako i JKP GSP „Beograd“ i potvrđuje svoja dalja nastojanja u izgradnji društva slobodnog od ksenofobije i diskriminacije.\nzastita od diskriminacije


Kompanija Vega IT predstavila idejno rešenje za fasadu zgrade Radničkog univerziteta u Novom Sadu - Vojvodina ICT Cluster\nKompanija Vega IT predstavila idejno rešenje za fasadu zgrade Radničkog univerziteta u Novom Sadu\nVojvodina ICT Cluster , 17. marta 2021.\nNovosadska kompanija “Vega IT” predstavila je idejno rešenje za fasadu zgrade Radničkog univerziteta koje je kreirao arhitektonski studio “Kuzmanov and partners” takođe iz Novog Sada. Vega IT je krajem prošle godine kupila zgradu Radničkog univerziteta na javnoj licitaciji, nakon čega je uputila poziv za kreiranje idejnog rešenja za rekonstrukciju zgrade sledećim arhitektonskim biroima:\nKuzmanov and partners iz Novog Sada\nZabriskie Studio iz Beograda\nRemorker Architects iz Beograda\nSynthesis Quatro iz Novog Sada.\nPredlozi sva četiri biroa prikazani su kao deo izložbe u okviru konferencije za štampu u prostorijama kompanije “Vega IT”. Arhitektonski studio “Kuzmanov and partners” dobio je priliku da nastavi dalji razvoj svog idejnog rešenja, a preostalim učesnicima dodeljene su novčane nagrade.\nAutori: KUZMANOV AND PARTNERS\nVizuelizacija: CASE 3D\nPovodom donošenja odluke o idejnom rešenju za fasadu zgrade Radničkog, suosnivač i direktor kompanije “Vega IT” Saša Popović je izjavio:\n“Kada smo razmišljali o izgledu naše nove zgrade, želeli smo da ona bude savremena, ali, ujedno, i bezvremenska. S obzirom na njenu lokaciju i na očekivanja koja, kako smo razumeli, imaju naši sugrađani od rekonstrukcije te zgrade, stremili smo tome da se ona ističe, ali da ne štrči. U poslovanju nam je jako bitna transparentnost, pa smo želeli da to bude vidljivo na prvi pogled i kroz eksterijer ove zgrade.\nNa kraju su sva četiri idejna rešenja zadovoljila naša očekivanja, većina ih je i premašila, a rešenje Lazara Kuzmanova nam se najviše svidelo. Verujemo da će elegantni dizajn njegovog rešenja učiniti da ova zgrada ponovo postane jedno od poznatih obeležja Novog Sada, da će kao takva izdržati test vremena i da će postati mesto koje će naši sugrađani pominjati sa ponosom u godinama pred nama.”\nO konceptu odabranog rešenja, arhitekta, osnivač i direktor arhitektonskog studija “Kuzmanov and partners” Lazar Kuzmanov kaže sledeće:\n“Idejni koncept nove arhitekture PALATE VEGA RADNIČKI je očuvanje identiteta objekta uz savremenu oblikovnu prepoznatljivost i korišćenje novih materijala i savremenih obloga. Bitna vodilja kod formiranja idejnog rešenja bila je zadržavanje vertikalnosti objekta kako bi se očuvala vitkost kompozicije. Uvođenje rama koji obuhvata objekat je imalo funkcionalni i oblikovni smisao. Tako koncipiran ram daje karakter objektu, uokviruje ga kao sliku, a opet funkcionalno pokriva elemente na fasadi.\nAtraktivan izgled objekta sa svedenom arhitekturom daje utisak elegancije PALATE VEGA RADNIČKI i na taj način, i karakterom i jasnom estetikom, omogućuje prepoznatljivost brenda koji gradi kompanija VEGA IT.”\nVega IT među najbrže rastućim tehnološkim kompanijama u regionu\nZvanično, vlasnik zgrade u ulici Vojvođanskih brigada je firma “Vega Properties Radnički” doo, iza koje stoji kompanija “Vega IT”. Sa godišnjim rastom od 30 odsto, “Vega IT” spada u najbrže rastuće tehnološke kompanije u regionu. Ovo je u potpunosti domaća kompanija koju su osnovali bivši studenti računarskih nauka sa FTN-a i koja već 13 godina uspešno posluje na tržištima Velike Britanije, Nemačke, Belgije i Holandije. Misija kompanije “Vega IT” je da stvori uspešnu organizaciju i da, koristeći taj uspeh, menja svet na bolje. S tim u vezi, “Vega IT” planira da, rekonstrukcijom zgrade Radničkog univerziteta, ponovo oživi stari simbol Novog Sada.\nNa sledećem linku možete pogledati sve predloge pristiglih idejnih rešenja.\nPrevious Post (p) Najavljen novi "AGILE MONTH Spring 2021"\nNext Post (n) Studentski inovacioni centar Elektronskog fakulteta u Nišu (SICEF) organizuje devetu po redu konferenciju Technology ’n’ Trends (T’n’T)\nVojvodina ICT Cluster 2021-03-17T11:59:00+02:00


Po ovom modelu biće reorganizovane visoke strukovne škole - IndeksOnline.rs\nNaslovna Obrazovanje Po ovom modelu biće reorganizovane visoke strukovne škole\nPo ovom modelu biće reorganizovane visoke strukovne škole\nPrivremeno rukovodstvo Akademije poslovnih strukovnih studija, koja je nastala spajanjem Visoke poslovne škole u Beogradu i Visoke poslovne škole u Blacu, preuzelo je danas dužnost čime je zvanično završen mandat direktorima Ðuri Ðuroviću i Ljubiši Milačiću.\nMinistar prosvete Mladen Šarčević razgovarao je danas sa vršiocem dužnosti direktora Akademije Sašom Bovanom i rekao da će reorganizacija ove dve visoke poslovne škole biti model i za ostale.\n„Akademija poslovnih strukovnih studija formirana je odlukom Vlade Srbije, a čekali smo da istekne zakonski rok da odluka postane pravosnažna. Sa današnjim danom svoj mandat je završio direktor Ðuro Ðurović, isto to radimo i u Blacu“, rekao je Šarčević.\nMinistar je naglasio da ovim počinje reorganizacija visokih strukovnih škola, da će naredne biti reorganizovane medicinske, ugostiteljske, pedagoške i tehničke strukovne škole.\nNovog spajanja ipak neće biti do 1. oktobra jer, kako kaže ministar, procedura za to dugo traje.\n„Primena će se početi od naredne akademske godine. Ovde možemo sve da završimo jer je bila i odluka Vlade i formiranje tela“, rekao je Šarčević i dodao da za reorganizaciju visokih strukovnih škola postoji podrška Konferencija akademija strukovnih studija Srbije (KAS S S).\n„Među visdokim strukovnim školama imate sjajne škole, skoro sve u oblasti tehnike, pedagoško – vaspitačke. Kada dođe do spajanja neko od dosadašnjih direktora će voditi akademiju i to će biti priznanje za dobar rad“, naglasio je Šarčević.\nReorganizacija visokih strukovnih škola ima za cilj, kaže ministar , da se prekine sa lošom praksom, da se radi na kvalitetu nastave, pojača veza sa privrediom, kao i da se spreči lako studiranje i brzo dolaženje do diploma.\n„Nije nam cilj da nekoga zaplašimo, već da se novac uvede u legalne tokove, da više nema isisavanja i novac krčmi kako je direktoru volja“, naglasio je ministar.


Press Online :: Košarka :: "Ovakva igra daje nam razlog za optimizam, ispustili smo praktično dobijenu utakmicu!"\n"Ovakva igra daje nam razlog za optimizam, ispustili smo praktično dobijenu utakmicu!"\nTrener košarkaša Partizana Duško Vujošević nije bio nezadovoljan posle poraza od Hapoela uprkos činjenici da su njegovi izabranici ispustili praktično dobijenu utakmicu.\nCrno-beli su večeras u Jerusalimu izgubili rezultatom 82:79, u 3. kolu E grupe Evrokupa.\n"Igrali smo mnogo bolje nego na bilo kojim prethodnim utakmicama, imali više od 30 minuta kvalitetne igre. Normalno, da bi se dobio ovakav protivnik pred domaćom publikom, potrebno je da se igra svih 40 minuta i moramo daljim treningom i radom ići ka tome. U celini, zadovoljan sam kako su moji igraci odradili posao i sigurno da ovakva igra daje puno više razloga za optimizam nego neki prethodni susreti", rekao je Vujošević za klupski sajt.\nOMILJENO ZAKUCAVANJE, JEZIK NAPOLJU, NADIMAK: 10 manje poznatih stvari o Majklu Džordanu!\nOn je ocenio da su ljubitelji košarke u Jerusalimu imali prilike da prisustvuju kvalitetnoj predstavi.\n"Pričali smo pre utakmice da je Hapoel veoma kvalitetan tim, po budžetu i selekciji napravljen da igra Evroligu, medutim, nije uspeo u kvalifikacijama, ali sa velikim ambicijama je krenuo u ovo prvenstvo. Imaju novu salu, tim u koji je dosta uloženo, dosta energije i sigurno da kada su u pitanju individualci takvih kvaliteta nije ih uvek najlakše spojiti u timski sastav da funkcionišu i to je bio naš adut", kazao je Vujošević.\nNarednu utakmicu u Evrokupu Partizan igra 5. novembra na gostujućem terenu protiv ruskog tima Crveni oktobar.\n[30.10. 2014., 07:01]\nIgra nine bila losa Ali se svela NA sutirenje trojkitreba Nam hitnoo iskusan plej i uz macvna i miosavljevica moze se nest i napraviti ovako veoma tesko


Kragujevac - Res Publika:Gradska uprava se ponovo ruga kragujevačkim medijima - Vesti iz Kragujevca i Šumadije - Pressek.rs\nRes Publika:Gradska uprava se ponovo ruga kragujevačkim medijima\nIako je u kalendaru kragujevačke gradske uprave najavljen za 30. jul, poziv za sufinansiranje medijskih projekata još uvek nije raspisan, podseća udruženje Res Publika. U ovom udruženju osuđuju sramno i neodgovorno postupanje nadležnih u Kragujevcu, mada ova odluka, kako ističu, nije iznenađenje.\n- Kako je cilj projektnog sufinansiranja zaštita javnog interesa u informisanju, odnosno prava građana da budu objektivno i kvalitetno obavešteni putem medija u lokalnoj zajednici, izostanak transparentne i pravične raspodele sredstava za ovu namenu, šteti upravo interesu Kragujevčanki i Kragujevčana, dodaju u ovom udruženju.\nS obzirom na to da od ukupno 8 konkursa u različitim oblastima, jedino medijski nije raspisan prema utvrđenom planu, u Res publici smatraju da je lokalna samouprava time potvrdila svoj ignorantski odnos prema gradskim medijima, ali i prema Zakonu o javnom informisanju, kojim je predviđeno isključivo projektno sufinansiranje.\n- Čak i da konkurs u narednom periodu bude raspisan, verujemo da pravljenje izuzetka samo u oblasti javnog informisanja predstavlja još jedan pokušaj izrugivanja kragujevačkim medijima, koji od 2014. nisu dobili čak ni priliku da konkurišu za budžetska sredstva. Dok se mnogi od njih bore za opstanak, od 2017. do danas, višemilionski iznosi redovno se slivaju isključivo na račun Radio- televizije Kragujevac. I pored zakonske obaveze da novcem građana podstiče medijski pluralizam, raznovrsnost sadržaja i ostvarivanje javnog interesa u informisanju, u skladu sa pravilima o dodeli državne pomoći, bez diskriminacije, lokalna samouprava, suprotno zakonu, finansira redovno funkconisanje RTK, što predstavlja slučaj bez presedana u celoj državi, navode u udruženju Res Publika.\nNi kriza u koju je zapao jedini štampani nedeljnik u gradu, kao ni pandemija virusa Covid-19, tokom koje je naročito došao do izražaja značaj objektivnog i pravovremenog informisanja, nisu promenili odnos kragujevačke gradske uprave prema nezavisnim lokalnim medijima. Neki od njih su zbog izveštavanja u javnom interesu, ali i poverenja koje im publika ukazuje, dobili pomoć od međunarodnih novinarskih organizacija i fondacija, drugi od domaćih organizacija, ali na podršku grada Kragujevca, očigledno, ne mogu da računaju.\nRes Publika će nastaviti da insistira na doslednoj primeni zakona i da građane informiše o netransparentnom i protivzakonitom postupanju gradske uprave, koju izgleda, ni sopstvene odluke više ne obavezuju.\n· Petak, 31. jul 2020. Snežana Ćeriman: Otkaz u RTK poslednji čin višegodišnje torture\n· Petak, 31. jul 2020. Još 20 Kragujevčana zaraženo virusom korona


Zlatan vreme do Zvezde prekraćuje sa – „zvezdetom“ - Sputnjik Srbija\n01:28 18 Maj 2021\nZlatan vreme do Zvezde prekraćuje sa – „zvezdetom“\n16:45 20.01.2021 Preuzmite kraći link\nŠta god da uradi na terenu ili van njega Zlatan Ibrahimović je večito u centru pažnje. Mediji na Apeninima poslednjih dana bruje da je napadač Milana navodno u šemi zanosnom fudbalskom voditeljkom Diletom Leotom.\nItalijanska plavokosa lepotica, koja na društvenim mrežama ima preko sedam miliona pratilaca, navodno je provela novogodišnju noć za Zlatanom u jednom luksuznom hotelu.\n„Viđeni su zajedno oko 21.20 do petnaest minuta pred ponoć, kada su se svetla ugasila i više se te noći nisu upalila“, otkrio je za medije na Apeninima izvor, koji je zahtevao da ostane anoniman.\nŠto i ne čudi s obzirom na to da je Ibrahimović u braku sa Helenom Seger, zanosnom Šveđankom koja je od njega starija čak 11 godina.\nPodsetimo, još u septembru mesecu se pisalo o romansi Ibrahimovića i Leote, kada su snimili zajedničku reklamu, ali su mediji onda počeli da forsiraju priču da je ona u vezi sa turskim glumcem Džanom Jamanom.\nZlatan Ibrahimović će sa Milanom biti protivnik Crvenoj zvezdi u februaru u nokaut fazi Lige Evrope, a posle toga ga očekuje učešće na čuvenom festivalu Sanremo, gde će se pojaviti kao gost, baš kao i Džan, dok će voditeljka biti zanosna Dileta Leota.\nVeliko je pitanje kako će se odvijati stvari i kako će sve to izgledati kada se pomenuti trio bude našao na bini.\nPoznato je da je 39-godišnji Zlatan majstor fudbal, ujedno i borilačkih veština, ali je isto tako u javnosti poznat kao "miran i staložen", pa je teško za očekivati da bi Ibra dozvolio sebi da se nađe u centru bilo kakvog skandala.\nDileta Leota, Zlatan Ibrahimović


Izložba 'Pogled u budućnost' u Galeriji Kulturnog centra Kikinda\nIzvor: Radio Televizija Vojvodine, 11.Maj.2021, 09:03\nIzložba "Pogled u budućnost" u Galeriji Kulturnog centra Kikinda\nU Galeriji Kulturnog centra Kikinda otvorena je izložba ''Pogled u budućnost'', u organizaciji kikindskog Kulturnog centra i Udruženja građana ''Krila anđela'' iz Novih Kozaraca. Posetiocima su na raspolaganju 42 umetnička rada likovnih stručnjaka, koji su stvarali tokom protekle godine u okviru konkursa ''Pogled u budućnost''.\nUdruženje "Krila anđela" redovno organizuje likovne kolonije u Novim Kozarcima, ali je zbog loše epidemijske situacije odlučeno da ovoga puta umetnici svoje radove šalju poštom. Dela su potom ocenjena, a najbolja tri rada novčano su i nagrađena.\nIzložba je otvorena do ponedeljka, 17. maja, u Galeriji kikindskog Kulturnog centra....


HITNA AKCIJA POLICIJE NA JAHORINI: Pala grupa iz Crne Gore i Nilović koji je dovođen u vezu sa škaljarcima | Novosti.RS\nHITNA AKCIJA POLICIJE NA JAHORINI: Pala grupa iz Crne Gore i Nilović koji je dovođen u vezu sa škaljarcima\n13. 08. 2020. u 14:19\nPRIPADNICI Policijske uprave Istočno Sarajevo došli su do opipljivih informacija da se na Jahorini nalazi više ljudi mogu da se dovedu sa trgovinom oružjem i narkoticima, pa su njih šest uhasili u jednom ovdašnjem hotelu, saznajemo u policiji.\nLisice su stavljene na ruke Mladenu Šipki (38), Milošu Niloviću (31) zvanom Runjo iz Beograda, i Srđanu Rađenoviću (46), zatim Radivoju Drenkoviću i Bojanu Šćekiću (34) državljanima Republike Crne Gore, kao i Milutinu Daniloviću iz Pala.\n- Na osnovu naredbe nadležnog suda, a uz saglasnost tužioca Okružnog javnog tužilaštva Istočno Sarajevo pretreseno je više apartmana i putničkih automobila, koja koriste uhapšeni -kažu u policiji.\n- Tom prilikom je pronađeno i oduzet pištolj, 11 komada metaka, više mobilnih telefona i jedna pvc kesa sa tragovima bele praškaste materije koja asocira na opojnu drogu.\n12. 08. 2020. u 15:26\nU toku je „dokumentovanje“ premeta, nakon čega će nadležnom tužilaštvi biti dostavljen odgovarajući izveštaj.\nJahorina policijska uprava Istočno Sarajevo trgovina oružjem i narkoticima\nZa[to se hapse samo kriminalci iz Crne Gore a kriminalcima iz Srbije je dozoljeno da se slobodno šetaju ulicama Srbije i ko može ovo da zaustavi?!?\n@Jelena - To Drzava pomaze domacim kriminalcima da ne izgube pozicije\n17:49 NEKIH MERA ZA VIKEND MORA BITI: Dr Kon o predstojećoj sednici Kriznog štaba


Bin Laden tražio od muslimana da se posvete napadima na SAD\nOsama bin Laden je iz svog uporišta u Pakistanu tražio od svojih pristalica da ostanu posvećeni napadima na SAD, umjesto da se bave sukobima među muslimanima, pokazuju dokumenti sa kojih je danas skinuta oznaka povjerljivosti.\nDokumenti koje su zaplijenili američki specijalci u akciji u kojoj su ubili vođu Al-Qaide razjašnjavaju Bin Ladenove stavove, njegovu taktiku i uznemirenost povodom špijunskog djelovanja SAD.\nOvi podaci otkrivaju i da je vođa Al-Qaide poklanjao veliku pažnju medijskom imidžu svoje organizacije.\n“Treba se fokusirati na ubijanje i borbu protiv američkog naroda i njegovih predstavnika”, napisao je Bin Laden u jednom dokumentu.\nOvo pismo je jedno od nekoliko hiljada koje su američke “foke” pronašle u Bin Ladenovom skrovištu u pakistanskom gradu Abotabadu 2011. godine.\nAmeričke obavještajne službe sada su skinule oznaku povjerljivosti sa više od 100 dokumenata iz Bin Ladenove arhive, nakon što su to zatražili advokati i poslije iznošenja optužbi da Centralna obavještajna agencija /CIA/ krije taj materijal, prenio je AFP.\nDokumenti su objavljeni nakon što je američki novinar Seymour Hersh iznio tvrdnju da je lažna zvanična verzija Washingtona o lovu na Bin Ladena i da je lažna priča o akciji u kojoj je ubijen vođa Al-Qaide.\nPortparol CIA-e Ryan Trapani rekao je da je skidanje oznake povjerljivosti sa ovog materijala odavno planirano i da to nije odgovor na Hershove tvrdnje.


Ambasador Hrvatske u BiH posjetio Zeničko-dobojski kanton – Magazin Plus\nHome/Ambasador Hrvatske u BiH posjetio Zeničko-dobojski kanton\nAmbasador Hrvatske u BiH posjetio Zeničko-dobojski kanton\nDanas je u prvoj posjeti Zeničko-dobojskom kantonu boravio ambasador Republike Hrvatske u BiH, Ivan Del Vechio. Ambasadora su u sjedištu Kantona primili premijer Munib Husejnagić i ministri u Vladi ZDK,a prijemu su prisustvovali načelnik zeničke Općine, Husejin Smajlović i rektor zeničkog Univerziteta Dževad Zečić. Premijer Husejnagić na početku upoznao je visokog gosta sa osnovnim informacijama o Kantonu s obzirom na to da je ambasador Del Vechio na ovoj poziciji tek tri mjeseeca i ovo mu je prva posjeta Zeničko-dobojskom kantonu. Hrvatski ambasador zahvalio je na prezentiranim informacijama kazavši da ga privredna i ekonomska situacija na području Kantona najviše interesira obrazlažući to željom njegove Vlade da se u okviru prekogranične saradnje rade zajednički projekti koji bi bili finansirani od strane Evropske unije. „Za nas je Bosna i Hercegovina ključni partner i naš je strateški cilj što brži ulazak BiH u Evropsku uniju kako bismo mogli naše gospodarske resurse udružiti jer su kompatibilni“, kazao je ambasador Del Vechio. „U tom smislu želimo uspostaviti šire odnose sa županijama u BiH, a Zeničko-dobojski kanton zauzima posebno mjesto jer ima razvijeno gospodarstvo, a s druge strane započeli smo i suradnju preko zeničkog univerziteta i na planu znanosti i kulture“, riječi su hrvatskog ambasadora. On je najavio i skoro organizovanje gospodarskog foruma u Žepču kao razvijenoj općini Kantona u kome postoji šest poslovnih zona i gdje će se hrvatske kompanije susresti sa firmama iz Zeničko-dobojskog kantona, a u sve će se uključiti i hrvatski Centar izvrsnosti koji će pomoći da se zajednički istupi ka evropskim fondovima.\nU Cazinu utakmica rukometnih reprezentacija BiH i Grčke


Kremlj nema informacije o tome gde se nalazi beloruska opozicionarka - Sputnjik Srbija\n22:10 25 Oktobar 2020\nKremlj nema informacije o tome gde se nalazi beloruska opozicionarka\n12:17 08.09.2020 Preuzmite kraći link\nKremlj nema detaljne informacije o tome gde se nalazi beloruska opozicionerka Marija Kolesnjikova, nadamo se da će se to razjasniti, izjavio je portparol predsednika Rusije Dmitrij Peskov.\n„Naravno, otmica ljudi je nešto što se nikako ne može odobriti. U ovom slučaju to treba razlikovati od hapšenja koje se odvija strogo u skladu sa zakonom. Mi nemamo detaljne informacije o tome šta se sa njom desilo, jer se objavljuju najkontradiktornije informacije. Nadamo se da će se situacija razjasniti i da ćemo čuti neka objašnjenja ili saopštenja o tome šta se dogodilo“, odgovorio je Peskov na pitanje novinara kako u Kremlju gledaju na to što „u Belorusiji, moglo bi se reći, kidnapuju ljude“, kako tvrdi beloruska opozicija.\nPeskov je takođe dodao da beloruski opozicioni Koordinacioni savet nije kontaktirao sa Moskvom.\n„Ne, nije bilo kontakata. Znate da je odlukom ustavnog suda taj samoproglašeni organ proglašen nezakonitim, neustavnim, stoga, naravno, ne može biti reči ni o kakvim kontaktima“, rekao je Peskov.\nPredstavnici Koordinacionog saveta opozicije Belorusije Anton Rodnjenkov, Ivan Kravcov i članica predsedništva saveta Marija Kolesnjikova pokušali automobilom da napuste Belorusiju i uđu u Ukrajinu. Kako je saopštila pogranična služba Belorusije, Kolesnjikova i dvojica opozicionara su prošli proveru dokumenata na beloruskoj granici i uputili su se ka Ukrajini. Međutim, na putu ka ukrajinskoj granici sreli su pograničnu kontrolu nakon čega je njihov automobil naglo ubrzao, čime su ugrozili život jednom pripadniku granične službe. Prema rečima portparola pogranične službe Belorusije Antona Bičkovskog, Kolesnjikovu su „izbacili“ iz automobila. Nako toga su je beloruski graničari zadržali kako bi razjasnili događaj.\nSada nije jasno gde se nalazi Kolesnjikova.\nKasnije je Pogranični komitet Belorusije saopštio da su Kravcov i Rodnjenkov zadržani na teritoriji Ukrajine. Komitet naveo je i da Kravcov i Rodnjenkov imaju dozvolu boravka u Ukrajini.\nMUP Ukrajine demantovao privođenje članova beloruskog opozicionog saveta\nTihanovska u Savetu Evrope: Uvesti sankcije rukovodstvu zemlje\nopozicija, Belorusija, Kremlj


Kina podržava Rusiju po pitanju nedeljivosti bezbednosti - 03.02.2022, Sputnik Srbija\nKina podržava Rusiju po pitanju nedeljivosti bezbednosti\nKina podržava stav Rusije o nedeljivosti bezbednosti, rekao je šef kineske diplomatije Van Ji tokom sastanka sa ruskim ministrom Sergejem Lavrovom u Pekingu. 03.02.2022, Sputnik Srbija\nTakođe je saopšteno da će se Rusija i Kina zajednički suprotstavljati politizaciji sporta.„Obe strane su se jednoglasno složile da razvijaju olimpijski duh, da se zajednički suprotstave politizaciji sporta i da podržavaju uspešno održavanje Zimskih olimpijskih igara u Pekingu“, navodi se u saopštenju kineskog Ministarstva.Rusija i Kina se zalažu za mir i stabilnost u azijsko-pacifičkom regionu, a takođe istupaju protiv blokovske konfrontacije u regionu, precizirano je u saopštenju.Ministri su razgovarali i o situaciji u Ukrajini, Avganistanu, na Korejskom poluostrvu, o saradnji u okviru BRIKS-a, kao i o drugim međunarodnim i regionalnim pitanjima od zajedničkog interesa.U saopštenju se ističe da je Kina spremna da nastavi da „produbljuje prijateljstvo i stratešku saradnju sa Rusijom na osnovu sporazuma koje su sklopili lideri dve zemlje, a takođe da brane međunarodnu pravdu za dobrobit naroda obe zemlje i celog sveta“.Nakon sastanka strane su potpisale dokument o saradnji ministarstava spoljnih poslova dve zemlje.Zimske Olimpijske igre održaće se u Pekingu od 4. do 20. februara. Otvaranju će prisustvovati i ruski predsednik Vladimir Putin.\nrusija, rusija – politika, politika, kina, sad, nato\n15:35 03.02.2022 (Osveženo: 15:36 03.02.2022)\n© Press-služba MID RF / Uđi u foto-galerijuMinistar spoljnih poslova Rusije Sergej Lavrov i šef kineske diplomatije Van Ji\nKina podržava stav Rusije o nedeljivosti bezbednosti, rekao je šef kineske diplomatije Van Ji tokom sastanka sa ruskim ministrom Sergejem Lavrovom u Pekingu.\n„Ruska strana je izvestila kinesku stranu o najnovijim dešavanjima u odnosima između Rusije i SAD i Rusije i NATO-a, ukazavši na nepromenjiv stav o nedeljivosti bezbednosti. Kina razume i podržava taj stav“, navodi se u saopštenju koje je objavilo Ministarstvo spoljnih poslova Kine.\nTakođe je saopšteno da će se Rusija i Kina zajednički suprotstavljati politizaciji sporta.\n„Obe strane su se jednoglasno složile da razvijaju olimpijski duh, da se zajednički suprotstave politizaciji sporta i da podržavaju uspešno održavanje Zimskih olimpijskih igara u Pekingu“, navodi se u saopštenju kineskog Ministarstva.\nRusija i Kina se zalažu za mir i stabilnost u azijsko-pacifičkom regionu, a takođe istupaju protiv blokovske konfrontacije u regionu, precizirano je u saopštenju.\nMinistri su razgovarali i o situaciji u Ukrajini, Avganistanu, na Korejskom poluostrvu, o saradnji u okviru BRIKS-a, kao i o drugim međunarodnim i regionalnim pitanjima od zajedničkog interesa.\nU saopštenju se ističe da je Kina spremna da nastavi da „produbljuje prijateljstvo i stratešku saradnju sa Rusijom na osnovu sporazuma koje su sklopili lideri dve zemlje, a takođe da brane međunarodnu pravdu za dobrobit naroda obe zemlje i celog sveta“.\nNakon sastanka strane su potpisale dokument o saradnji ministarstava spoljnih poslova dve zemlje.\nZimske Olimpijske igre održaće se u Pekingu od 4. do 20. februara. Otvaranju će prisustvovati i ruski predsednik Vladimir Putin.\nLavrov pisao zapadnim kolegama: Stvari tako ne funkcionišu...\n1 Februar, 22:30


Vaterpolisti Radničkog u misiji odbrane Kupa Srbije - KRAGUJEVAČKI SPORT\nVaterpoliste Radničkog iz Kragujevca ovog vikenda očekuje učešće na finalnom turniru Kupa Srbije, koji će ponovo biti održan u Bečeju. Kragujevčani će pokušati da odbrane trofej osvojen prethodne sezone, a prva prepreka biće novosadska Vojvodina, večeras od 20 časova.\nPored Radničkog i Vojvodine, na ovom turniru učestovaće i Partizan i Crvene zvezda, čiji je međusobni susret zakazan za 18 časova.\nSportski direktor kragujevačkog tima, Jugoslav Vasović, govoreći o predstojećem takmičenju, ulogu favorita džentlmenski je prepustio beogradskim „crno-belima“.\n„U ovom trenutku Partizan je u prednosti, ali je Kup Srbije specifično takmičenje, gde se sve rešava u jednoj utakmici. Radnički će dati svoj maksimum, a ja bih lično voleo da gledaoci posmatraju, pre svega, kvalitetne utakmice.“ – rekao je Vasović.\nFinale je na programu u subotu, od 20.30 sati.


Beta 22. aprila 2018. 15:45\nIspod Avalskog tornja danas je svečano otvoren plato sa letnjom binom, 500 sedećih mesta i 40 tipskih kućica za izlaganje suvenira i druge robe, čime su stvoreni uslovi da oživi kulturna scena na Avalskoj promenadi, objavila je gradska uprava.\nOtvaranju platoa, u čije opremanje je Turska agencija za saradnju i koordinaciju (TIKA) uložila 40.000 evra, prisustvovali su ministr trgovine, turizma i telekomunikacija Srbije Rasim Ljajić i gradonačelnik Beograda Siniša Mali.\n„Želimo da Avala bude celogodišnja turistička destinacija“, kazao je Ljajić.\nOn je istakao da je već u prva tri meseca ove godine broj turista koji je posetio Avalski toranj bio veći za 35 odsto nego u isto vreme prošle godine.\n„Očekujemo ove godine više od 200.000 onih koji će s kupljenom ulaznicom posetiti toranj na Avali“, dodao je Ljajić i naglasio da je Avalski toranj medju pet najznačajnijih turističkih atrakcija u Srbiji, a plan je da udje medju tri destinacije koje će turisti najviše posećivati.\nGradonačelnik Beograda Siniša Mali kazao je da statistički podaci pokazuju da su gradska uprava i resorno ministarstvo na pravom putu po pitanju promocije Avale kao turističke destinacije, jer je prošle godine na Avali bilo 15 odsto više turista nego 2016.\nOn je podsetio i da će do kraja godine početi gradnja velike gondole koja će povezivati Kalemegdan sa parkom Ušće, a gde bi tokom ove godine, kako je naveo, trebalo da počne gradnja i panoramskog točka na Ušću.\nNa osmu godišnjicu od otvaranja obnovljenog tornja, koji je srušen u NATO bombardovanju 1999. godine, priredjen je bogat kulturno-umetnički program u kome su, pored ostalih, učestvovala kulturno-umetnička društva „Jana“ i „Nikola Tesla“ i grupa „Čudesmo“.\nPosebna zanimljivost rodjendanske proslave bio je spust užetom sa 106. metra tornja, koji je organizovala „Avantura park“.\nSvoju smelost pokazali su i ministar Rasim Ljajić, koji se prvi spustio sa tornja, navodeći da je prethodnog dana malo vežbao tehniku, a nakon njega spustio se i garadonačelnik Siniša Mali, koji je pre toga imao polusatnu obuku.\nAvalski toranj bi ove godine slavio 53. rodjendan, da nije srušen u bombardovanju 1999.\nNovoizgradjeni toranj, najvažniji telekomunikacioni objekat u Srbiji, za turiste je svečano otvoren 21. aprila 2010.\nZa osam godina, više od 1,5 miliona domaćih i stranih gostiju posetilo je vidikovac tornja na 122. metru visine.


LUKA RAKONJAC IMA SARKOM KOSTIJU, OPERISALI SU MU KOSTI GLAVE I OČI! Za novu terapiju mu sad FALI 5.000 EVRA\nOve godine su mu ponovo otkrivene metastaze na oku i glavi, tako da su izvršene dve operacije 11 i 22 novembra 2019. godine na kostima glave i oka\nObjavljeno: 03.01.2020. 13:15h\nLuka Rakonjac, nekadašnji učenik OŠ „Vladislav Petković Dis“ iz Zablaća, a sada učenik Tehničke škole u Čačku, ponovo bije bitku sa opakom bolešću. Njegova i borba njegove porodice traje od avgusta 2017. godine kada mu je dijagnostifikovan sarkom kostiju. Usledila je operacija, u decembru 2017, hemioterapije i zračenja sa kojima se Luka hrabro nosio.\nParizanov Deda Mraz učestvovao u akciji "Deca pomažu deci"\nLuka RakonjacHemioterapijaZračenjeOperacijaTumorHumanitarna akcijaPomoć


U Požarevcu magla i mraz • Poportal\nU većem delu Srbije biće pretežno sunčano, osim na severu i severoistoku, gde će se niska oblačnost zadržati tokom većeg dela dana, saopštio je RHMZ.\nJutro će biti hladno, sa slabim i umerenim mrazem u nižim predelima, po kotlinama i rečnim dolinama, ponegde sa maglom ili niskom oblačnošću.\nU Požarevcu će jutro biti hladno sa slabim, na periferiji i umerenim mrazem, gde se očekuje i lokalna pojava magle koja se može zadržati i pre podne.\nTokom dana pretežno sunčano, uz slab vetar promenljivog pravca.\nJutarnja temperatura od -7 do -2, najviša dnevna od 3 do 5 stepeni.\nNarkotike krio u tegli – Policija uhapsila muškarca kod Kladova


Najkutak Republike Srpske\nNajkutak Republike Srpske\nU ZTC "Banja Vrućica" održan izbor najljepšeg kutka Republike Srpske\nNovosti / 09. 07. 2012\nU jednom od najljepših kompleksa Republike Srpske, poznatom po sloganu „U srcu prirode“, u prelijepom ambijentu Zdravstveno-turističkog centra „Banja Vrućica“, održan je izbor najljepšeg kutka Republike Srpske. Dvorište Lucije i Marka Čakarevića iz Doboja proglašeno je za najuređenije privatno dvorište, dok je prvu nagradu za najljepšu površinu dobio Cvjetni trg u Trebinju. U organizaciju Radio-televizije RS i Glasa Srpske, u predivnoj bašti hotela „Kardial“ pobjednicima su dodijeljene vrijedne nagrade.\nZa titulu „Najkutka RS“ takmičilo se deset javnih i isto toliko privatnih površina. Prema mišljenju stručnog žirija prvo mjesto je zasluženo dobila porodica Čakarević i zbog toga je nagrađena petodnevnim boravkom za dvoje u ZTC „Banja Vrućica“. Drugo mjesto u kategoriji privatnih površina pripalo je porodici Jeftić iz Donje Bukovice kod Bijeljine, a trećeplasirani je vrt porodice Macanović iz Malog Razboja kod Srpca.\nU kategoriji javnih površina priznanje i nagradu, umjetničku sliku Aleksandre Kecman, za prvo mjesto Cvjetnog trga primio je predstavnik Opštine Trebinje gospodin Stevan Bekan, dok je druga nagrada otišla u portu crkve Svetog Grigorija iz Novog Goražda, a treća je pripala Riječnom ostrvu Brioni, koje se nalazi u okviru Kazneno-popravnog zavoda PJ „Drina“ Foča.\nPredsjednik žirija, gospođa Svjetlana Zeljković, prilikom proglašenja pobjednika, istakla je da izbor najljepšeg kutka Srpske uopšte nije lak posao. Između mnoštva lijepo uređenih zelenih površina, nije bilo lako izabrati pobjednika, ali je presudan bio izbor adekvatnog biljnog materijala i načina na koji se on uklopio u ambijent, dodala je gospođa Zeljković.\nOvo takmičenje ima za cilj da budi ekološku svijest građana i pokaže lijepo lice Republike Srpske. ZTC „Banja Vrućica“ Teslić kao jedan od najljepših dijelova RS-a pružila je podršku i dala svoj doprinos ovom projektu.


"Otvorite granicu" – poruka je više stotina izbeglica i migranata koji su u parku u centru Beograda štrajkovali glađu zbog sve lošije situacije situacije u kojoj se nalaze. Nakon toga njih oko tristotine, uglavnom iz Avganistana i Pakistana, uputilo se peške ka granici sa Mađarskom u nadi da će ostvariti cilj - odlazaku neku od zemalja Evropske unije. Kolonu na početku i začelju prati policija.\n"Zaustavite rat, ako želite da zaustavite izbeglice", "Gladni smo i prebijeni na granici", "Ne nasilju", "Dokažite da humanost postoji", neke su od poruka sa njihovih transparenata.\n"Naše nezadovoljstvo je prevashodno upućeno Mađarskoj. Oni moraju da otvore granicu, svi znaju da mi tamo ne želimo da se zadržimo već da idemo u druge zemlje. Zašto nas onda prebijaju kada nas uhvate?",pita se kao i stotine drugih objašnjavajući nam razloge protesta i štrajka glađu Abdur Malek izbeglica iz Avganistana.\n"Kaže da su ga na mađarskoj granici policajci brutalno tukli po tabanima. Onda su ga jednostavno izbacili na srpsku teritoriju. Osim batina prskali su ga biber sprejom po licu i očima", prenosi gorko iskustvo ovog Pakistanca njegov prijatelj Aslam Han.\n"Kamp u Krnjači je za nas zatrvoren. Traže od nas da idemo u Tutin i druga mesta u Srbiji. Mi to ne želimo, hoćemo da budemo blizu granice ako se otvori. Zato spavamo ovde na otvorenom i mnogo je problema. Nema toaleta ili tuširanja. Mnogo je problema za čitave porodice i decu", navodi Han.\nZa ovu situaciju trenutno deluje da nema rešenja, zabrinuto konstatuje Irena Vare iz organizacije "Info park" koja svakodnevno na terenu pomaže izbeglicama.\n"Nemaju nikakvu opciju, ne znaju šta da rade sami sa sobom zbog torture i stvari koje moraju da prođu da bi prešli granicu. Verujte do sada nismo imali ovakvu situaciju. Pokušavamo da ih obavestimo kakvo je stanje, smirujemo i ohrabrujemo. Savetujemo da odmore i ne nastavljaju put. Ali, nema toga mnogo što možemo da učinimo za njih. Kao i država, koja po mnom mišljenju za njih nije učinila dovoljno", kaže Irena Vare.\n"Da se otvori granica sa Mađarskom kako bismo na miru mogli da nađemo bolji život u evropskim zemljama", zaključuje Han.


Banke stabilne i likvidne, prioritet rešavanje problematičnih kredita - PKS-RPK Novi Sad\nBankarski sistem u Srbiji je stabilan i visoko likvidan i kapitalizovan, izjavila je danas guverner Narodne banke Srbije (NBS) Jorgovanka Tabaković.\n“Rešavanje pitanja problematičnih kredita ostaje jedan od prioriteta NBS”, kazala je Tabaković na prezentaciji godišnjeg izveštaja NBS o stabilnosti finansijskog sistema u 2015. godini.\nNavela je da je učešće problematičnih kredita u ukupnim kreditima smanjeno u prvih pet meseci ove godine za 1,3 procentna poena i iznosio je 20,3 odsto. Ona je istakla da je zahvaljujući pravovremenim monetarnim merama centralne banke u Srbiji održana niska inflacija, relativna stabilnost deviznog kursa i smanjene kamate na kredite.\nTabaković je navela da je dinarska štednja gradjana oko tri puta veća u odnosu na kraj 2012. godine.\n“Dve trećine novoodobrenih kredita u 2015. godini je u dinarima, a u ovoj godini preko 70 odsto”, kazala je Tabaković.\nOna je navela da ni kod jedne od 14 banaka koje obuhvataju oko 88 odsto aktive bankarskog sistema, nije utvrdjen nedostatak kapitala. Tabaković je navela da je referentna kamatna stopa snižena za 7,7 procentnih poena na četiri odsto, a da je fiskalni deficit na najnižem nivou od 2008. godine. Kako je dodala, dinar je za 19 meseci oslabio dva odsto, a nivo deviznih rezervi je 2015. i 2014. povećan za 25 miliona evra.\nDirektor odeljenja za makroprudencijalnu superviziju u NBS Vladimir Petrović rekao je da su mere NBS za smanjenje NPL-ova počele da daju rezultate, jer je od avgusta prošle godine do maja ove godine ućešće toh kredita smanjeno za dva odsto.\nPodsetio je da je strategija za rešavanje NLP doneta 2013. godine i da postoje dva akciona plana. Rešenje problema loših kredita, prema njegovim rečima, može očekivati za nešto više od šest godina.\nViceguverner NBS Dijana Dragutinović dodala je da su loši krediti u bankarskom sektoru, isto ono što je u tekstilnoj industriji škart, što se ne može u potpunosti ukloniti. Ona je rekla da su problematični krediti, posle osam godina rastau 2015. nepromenjeni u nominalnom, dinarskom iznosu u poredjenju sa 2014. godinom.\n“Kao rezultat stabilnog kursa, smanjeno je generisanje novih problematičnih kredita”, istakla je Dragutinović.\nKompanija NIS dobila je nagradu za najbolje odnose sa investitorima za 2015. godinu koju dodeljuje Beogradska berza.\nMeđu 11 kompanija…


Radnički startovao "mlazne motore": Lalatović sa niškim timom želi trofej (FOTO)\nPočetak/Sport/Radnički startovao „mlazne motore“: Lalatović sa niškim timom želi trofej (FOTO)\nRadnički startovao „mlazne motore“: Lalatović sa niškim timom želi trofej (FOTO)\nMaja Vodeničarski9. januara 2019.\nNiški Radnički počeo je pripreme za prolećni deo sezone, prozivkom na stadionu Čair.\nU ovom prelaznom roku sa Čaira su otišli Aleksandar Stanisavljević i Siniša Babić. Nikolu Drinčića i Borivoja Ristića očekuju u klubu, nakon sastanka sa upravom kluba i preciziranja nastavka saradnje. Riota Noma kasni sa dolaskom iz Japana.\nNiški tim ima velike planove za nastavak sezone kako u Superligi gde zauzima drugo mesto na tabeli sa 50 osvojenih bodova nakon 21 odigranog kola. Plasman u četvrtfinale nacionalnog Kupa, najavljuje borbu i na tom planu, gde će niški fudbaleri odmeriti snage sa Vojvodinom iz Novog Sada u utakmici zakazanoj za 13. mart.\nGlavni deo priprema za nastavak sezone biće organizovan u turskom Beleku, gde su planirane prijateljske utakmice sa klubovima iz regiona.\nŠef stručnog štaba Nenad Lalatović je još jednom potvrdio da sa niškim timom želi trofej, zbog čega je i ostao na Čairu.\n„Ugovor sa Radničkim sam produžio pre svega zbog velike želje da nastavim sa Tončevom i Radničkim ono što sam započeo u jesenjem delu prvenstva. U prvom delu sezone krenuli smo u ispisivanje nove istorije Radničkog i planiramo da nastavimo sa tim i u budućnosti. Moja velika želja, kao i želja prvog čoveka Radničkog Ivice Tončeva je da ove godine pokušamo da osvojimo trofej, mada je konkurencija veoma jaka. Imao sam ozbiljnu ponudu iz inostranstva, išao samo tamo i na pregovore, ali je prevagnula moja želja da ostanem uz porodicu i da u Nišu završim započeti posao„, rekao je Lalatović.\nOn je najavio i promene kada je igrački kadar u pitanju.\n„Trenutno mi je najvažnije da sastanak Tončeva i Nikole Drinčića bude uspešan i da Drinčić ostane ovde do kraja sezone. To je jedan od najboljih igrača lige, koji nam je od izuzetne važnosti i naše najveće pojačanje biće njegov ostanak u Nišu“, rekao je prvi strateg Nišlija.\nSportski direktor Radničkog Marko Jovanović najavio je nova pojačanja.\n„Doveli smo Nikolu Čumića i Petra Petrovića, krilne igrače, od kojih očekujemo da opravdaju očekivanja u dresu Radničkog. Očekujem da će predsenik Tončev dogovoriti nastavak saradnje sa Drinčićem i Ristićem i da će nam se oni već sutra pridružiti. Potreban nam je i jedan ofanzivni vezni igrač, sa jednim smo u poodmakloj fazi pregovora“, istakao je Jovanović.\nOdmah nakon konferencije za medije predstavljeno je još jedno pojačanje Marko Živković, fudbaler koji nastupa na poziciji desnog beka.\nNiški fudbaleri su odradili lekarske preglede, a već sutra kreću sa treninzima dva puta dnevno.\nNiški fudbaleri odmeriće snage u nastavku sezone na domaćem terenu prvo sa Čukaričkim u meču 22. kola Superlige Srbije koji je zakazan za 16. februar.\nFK Radnički Niš Lalatović Niš


EP - Srbija poražena u vaterpolo klasiku - Sportske.net\nEP - Srbija poražena u vaterpolo klasiku\nVaterpolo klasik koji su ljubitelji ovog sporta imali prilike da gledaju u okviru trećeg kola grupne faze takmičenja na EP pripao je reprezentaciji Mađarske koja je tako nanela prvi poraz selekciji Srbije.\nVaterpolo reprezentacija Srbije doživela je večeras prvi poraz na Evropskom prvenstvu u Mađarskoj u okviru trećeg kola grupne faze takmičenja.\nAktuelnog prvaka Evrope danas je savladao domaćin tekućeg turnira, selekcija Mađarske. Mađari su nošeni podrškom publike slavili rezultatom 8:6 (2:0, 3:3, 2:2, 1:2) i tako naneli prvi poraz selekciji Srbije.\nOdlučujuću prednost Mađarska je stekla u prvoj četvrtini kada je sa dva gola u poslednjem minutu prve deonice šokirala dobro organizovane pulene Dejana Savića koji su u nastavku uspeli da odigraju egal sa domaćinom ali to nije bilo dovoljno da se izbegne poraz.\nJako bitan faktor u večerašnjoj pobedi Mađarske bio je golman domaćih koji je činio čuda na golu, posebno u prvoj i četvrtoj četvrtini kada je Srbija najviše pritiskala Mađare.\nNajbolji strelci u reprezentaciji Srbije bili su Stefan Mitrović i Filip Filipović sa po dva pogotka, dok su Miloš Ćuk i Živko Gocić pogodili po jedan put.\nSrbiju već u subotu očekuje veoma važan duel sa Hrvatskom u okviru četvrtog kola grupe "B".\nSavić odredio spisak igrača za Svetsku ligu, povratak najiskusnijih!\nVaterpolistkinje Srbije i zvanično na EP!\nObavljen žreb, Srbija saznala imena rivala na EP\nSrbija popravila utisak na kraju Svetskog prvenstva: ''Tako se igra!''


Prva registracija | AUTO-CENTAR UNIWERK DOO Prva registracija - AUTO-CENTAR UNIWERK DOO\nZa prvu registraciju potrebno je priložiti:\nTehnički pregled – registracioni list sa dokazom o tehničkoj ispravnosti vozila, ne stariji od 30 dana;(DOBIJATE KOD NAS)\nDokaz o poreklu i vlasništvu nad vozilom (saobraćajna dozvola, račun, ugovor o kupovini, ugovor o poklonu, pravosnažno rešenje o nasleđivanju, pravosnažna presuda o utvrđivanju vlasništva);\nDokaz o identitetu vlasnika (važeća lična karta ili lična karta za stranca; putna isprava za strance sa odobrenim boravkom u Republici Srbiji dužem od šest meseci; rešenje iz „Agencije za privredne registre“ o upisu u privredni registar – za pravna lica);\nCarinska dokumentacija sa dokazom o izmirenim obavezama (za vozila iz uvoza);\nPDV-u ili porezu na prenos aposlutnih prava\nporezu na upotrebu motornih vozila\nobaveznom osiguranju vozila (DOBIJATE KOD NAS).\nopštinske komunalne i ekološke takse, ako su propisane opštinskim odlukama\ntroškova izrade i izdavanja saobraćajne dozvole, registracione nalepnice i registarskih tablica\nSVU PRIPREMU DOKUMENTACIJE MI VRŠIMO ZA VAS !\nU SKLOPU FIRME SE NALAZI I MUP I PLATNI ŠALTER,\nU slučaju da je vlasnik vozila ratni vojni ili civilni invalid, invalida sa preko 80% ili više telesnog oštećenja ili 60% ili više oštećenja donjih ekstremiteta, uz potvrdu iz PIO fonda oslobođen je plaćanja poreza na upotrebu motornog vozila, dok se polisa osiguranja umanjuje za 10%.\nPored navadene dokumentacije, prilikom registracije TAXI vozila, potrebno je dostaviti rešenje za obavljanje taxi službe, legitimaciju vozila i vozača, kao i polisu obaveznog osiguranja putnika u javnog prevoza.\nAko su ispunjeni svi uslovi za registraciju vozila nadležna Policijska Uprava (MUP) izdaje potvrdu o izvršenoj registraciji, koja zamenjuje saobraćajnu dozvolu do njenog izdavanja (rok za izradu je od 10 do 15 dana), registarske tablice i nalepnicu.


Putin: ODKB pokazao da je brz, efikasan i odlučan - Novi Standard\nMirovni kontingent će boraviti u Kazahstanu ograničeni vremenski period, nakon što završi postavljeni zadatak biće izveden iz republike, izjavio je predsednik Rusije Vladimir Putin tokom video-konferencije sa liderima ODKB.\n„Komandant mirovnog kontingenta ODKB general-pukovnik Andrej Serdjukov zna svoj posao“, rekao je Putin.\nRusija shvata da pretnju Kazahstanu nisu izazvale spontane protestne akcije, već spoljne i unutrašnje destruktivne sile, izjavio je Putin.\nPo njegovim rečima, Kazahstan se suočio sa međunarodnim terorizmom.\nU Kazahstanu je korišćena nasilna informaciona podrška neredima poznata sa „Majdana“, rekao je on. Putin je naveo da se u potpunosti slaže sa konstatacijom da je Kazahstan tokom nereda bio podvrgnut agresiji.\nMeđutim, ruski lider je siguran da će uskoro, zajedničkim naporima, situacija u celom Kazahstanu biti stabilizovana.\nDržave ODKB su pokazale, naglasio je on, da neće dozvoliti destabilizaciju situacije u svojim državama i realizaciju „obojenih revolucija“, rekao je Putin. Ovo što se dešava u Kazahstanu nije prvi pokušaj mešanja spolja u unutrašnje stvari ODKB, izjavio je predsednik.\nIzvor Sputnjik, 10. januar 2022.


Daimler poručuje: za dizel tehnologiju još uvek ima mesta - Auto Republika\nDaimler poručuje: za dizel tehnologiju još uvek ima mesta\n16/04/2018 - 19:46\nVlasnici Mercedesa smatraju da još uvek ima prostora za dizel tehnologiju u modernom svetu.\nDaimler je uzvratio na aktuelne sugestije da bi dizel motori uskoro mogli da budu stvar prošlosti, izdavši saopštenje za medije u kojem podržava u poslednje vreme spornu tehnologiju.\nJoš od „dizelgejta“ vrši se konstantan medijski pritisak uz pritiske raznih lobirajućih grupa, na to da se dizel motori izbace iz upotrebe. Kao što je poznato, Vrhovni sud Nemačke je podržao ideju da gradovi mogu autonomno da odlučuju o zabranama.\nMeđutim, Daimler je izašao sa zvaničnom podrškom dizel tehnologiji. Kompanija naglašava da se ne radi o pokušaju da se izbegnu problemi koji su se pojavili poslednjih godina, insistirajući na tome da kao proizvođač automobila snose odgovornost da se usklade sa zahtevima koje nalaže moderan prevoz, da se zalažu za ekološke principe i čist vazduh. Daimler takođe kaže da bi ukidanje dizela bilo velika greška, kako iz ekoloških, tako i ekonomskih razloga.\nNemačka kompanija je saopštila da moderni dizel motori nadmašuju benzinske pandane kada je reč o emisiji ugljen-dioksida, kao i da unapređenja softvera obezbeđuju brz i efikasan vid popravke, koji u red dovodi emisiju azotnih oksida. Takođe, Daimler radi na novoj paleti dizel motora koja bi mogla značajno da smanji nivo ispod laboratorijskog praga od 80 mg/km tokom normalnog voznog režima.\nVlasnik Mercedesa je takođe osudio zabrane koje se nameću u Nemačkoj, rekavši da je protiv takvih poteza, koji limitiraju prevoz, kao i da nivoi zagađenja mogu biti sniženi na drugi način.\nUprkos svemu, Daimler nije zaboravio na električne automobile, smatrajući ih za aktuelni kurs kojeg je zauzela automobilska industrija.\nKompanija je saopštila da će do 2025., električni automobili koštati otprilike isto kao vozila sa SUS motorima, tako da planira da investira 10 milijardi evra u razvoj električnih vozila. Svaki model kojeg Daimler proizvodi će imati bar jednu električnu opciju. Takođe, potvrđeno je da će Smart postati prvi tradicionalni proizvođač automobila koji će se kompletno prebaciti na električni pogon.\ntags: daimler diesel dizel dizel tehnologija izdvojeno Mercedes-Benz\nprevious Mercedes-AMG S63 vs BMW M760i xDrive (VIDEO)\nnext Volvo XC90 najbezbedniji automobil u Velikoj Britaniji u poslednjih 15 godina\nMa popušili od amera da dizeli total zagađuju i europa pleše po njihovom.Dizel ostaje dizel i dok god ima crnoga zlata ćemo da se vozimo na dizel\nFord Maverick hibrid je mnogo ekonomičniji nego što se mislilo\n31/12/2021 - 16:12\n10 Ford Mustang koncepata koji su doveli do 10.000.000. modela\n09/08/2018 - 13:01\nFord planira još jedan pikap kamionet pozicioniran ispod Mavericka\n12/10/2021 - 14:35


Premijer Federacije BiH (FBiH) Nedžad Branković, federalni ministar raseljenih osoba i izbjeglica Edin Mušić, federalni ministar trgovine Desnica Radivojević, te direktor Agencije za privatizaciju u FBiH Enes Ganić, sastali su se jučer u Sarajevu s delegacijom turskih privrednika okupljenih u grupaciju “PER-DER“.\nGrupacija okuplja 205 kompanija najrazličitijih djelatnosti, broji 25.000 uposlenih i ima godišnji prihod od 4,5 milijarde USD, saopćeno je iz Ureda za odnose s javnošću FBiH.\nGosti su iskazali interesovanje za dugoročno ulaganje u proizvodne kapacitete za artikle koji bi bili namijenjeni zapadnoevropskom tržištu, te izgradnju robnih kuća i drugih velikih tržnih centara u BiH.\nBranković je kazao kako prava tržišna utakmica u BiH tek predstoji, te dodao da najviše prostora za investiranje ima u prehrambenoj i drvnoj industriji, navodi se u saopćenju.\nPosebno je naglasio da bi investiranje u prehrambenu industriju pospješilo ekonomsku održivost povratničke populacije, jer je njihova aktivnost prevashodno vezana za primarnu poljoprivrednu proizvodnju.\nBranković je istakao da je prošla godina bila rekordna po obimu stranih investicija u FBiH, te dodao da je ova godina važna jer se očekuje veći interes stranih ulagača, posebno kada se ima u vidu da bi se u njoj mogao okončati proces privatizacije u FBiH.\nDelegaciju turskih investitora premijer je upoznao i sa ambicioznim planovima Vlade FBiH, te ih pozvao da i drugim turskim privrednicima prenesu poruku da su dobrodošli da investiraju u BiH.\nTurska delegacija, koja će u naredna tri dana u BiH obilaziti za njih zanimljive kompanije i industrijske pogone, iskazala je interes i za zajednička ulaganja u prehrambenu i tekstilnu industriju, navodi se u saopćenju.


Bergen APOLLO COMFOR INVERTER WIFI 12k inverter klima uređaj | ePonuda.com\nBergen APOLLO COMFOR INVERTER WIFI 12k inverter klima uređaj cene\ncena 61.990,00 din\nod 94.790,00 din\nEPonuda nije internet prodavnica već Vam omogućava da brzo i lako nađete Bergen APOLLO COMFOR INVERTER WIFI 12k inverter klima uređaj po najjeftinijoj ceni. Naš cilj je da kupci budu što bolje informisani o ponudi Bergen APOLLO COMFOR INVERTER WIFI 12k inverter klima uređaj na tržištu Srbije. Vrlo lako nalazite željeni proizvod za kategoriju Inverter klime cene, ne morate da lutate od sajta do sajta za Bergen Inverter klime, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bergen APOLLO COMFOR INVERTER WIFI 12k inverter klima uređaj sa PRODAVCEM. EPonuda ne može da garantuje potpunu tačnost specifikacije i slika za Bergen APOLLO COMFOR INVERTER WIFI 12k inverter klima uređaj. Pre kupovine, podatke za Bergen APOLLO COMFOR INVERTER WIFI 12k inverter klima uređaj proverite na sajtu PROIZVOĐAČA.


U Kongresu SAD zahtevaju oštriji stav prema Rusiji - Sputnjik Srbija\n21:46 28 Septembar 2020\nU Kongresu SAD zahtevaju oštriji stav prema Rusiji\n18:20 17.02.2017 Preuzmite kraći link\nGrupa američkih senatora predložila je nacrt zakona koji bi trebalo da „vrati Rusiju poštovanju Sporazuma o uništavanju raketa srednjeg i malog dometa“, što znatno pooštrava stav Vašingtona o ovom pitanju, navedeno je u senatorskom saopštenju.\nAutori nacrta zakona su senatori-republikanci Tom Koton, Ron Džonson i Marko Rubio, a podržale su ih partijske kolege iz Predstavničkog doma Ted Pou i Majk Rodžers, koji su podneli isti nacrt zakona u ovom telu.\nNacrt zakona podrazumeva finansiranje mera aktivne odbrane. Planirano je da bude odobren program državne kupovine kopnenih mobilnih raketnih sistema koji mogu da nose rakete s dometom koji odgovara odredbama Sporazuma.\nAmerički senatori za veto na ukidanje sankcija Rusiji\nPredlaže se, takođe, agresivna razrada novih sistema raketne odbrane.\nU Kongresu smatraju da je moguće olakšati isporuku raketnih sistema američkim saveznicima koji su u Sporazumu o uništavanju raketa srednjeg i malog dometa.\nČlanovi Kongresa predlažu, takođe, da se ograniči finansiranje ispunjavanja sporazuma.\nPredloženo je i da se preispita američka politika i da se zahteva da ruski raketni kompleks RS-26 „Jars M“ postane deo sporazuma o ograničavanju strateškog naoružanja.\nrakete srednjeg i malog dometa, senatori, nacrt zakona, sporazum o likvidaciji raketa srednjeg i malog dometa, Kongres SAD, Predstavnički dom SAD\n21:30 Energetski rat SAD i saveznika protiv Rusije /video/\n21:16 Zašto je „odmrznut“ zamrznuti konflikt u Nagorno-Karabahu: Istorija sukoba\n21:09 Otkazan 33. Beogradski maraton


Počeo 19. ekonomski samit Srbije\n7 Oct 2019, 12:37 krstarica Maja Kostić\nEkonomski rast i makroekonomska stabilnost uz puno poštovanje principa održivog razvoja, neki su od ključnih, ako ne i najznačajniji prioriteti Vlade Srbije, izjavio je danas šef srpske diplomatije Ivica Dačić na otvaranju 19. srpskog ekonomskog samita u Beogradu.\n"Istrajavanjem na strukturnim reformama, stabilnoj fiskalnoj politici i promociji investicija, Vlada Srbije nastoji da održi i unapredi kvalitetno i privlačno poslovno okruženje koje će stimulisati kako inostrane, tako i domaće kompanije da investiraju u projekte u Srbiji. I brojne druge mere Vlade, vodiće ka jačanju ekonomskih performansi, povećanju izvoza, kao i smanjenju javnog duga zemlje", poručio je Dačić.\n"Kao ministar spoljnih poslova, mogu da istaknem da se Srbija i kroz svoj spoljnopolitički nastup kontinuirano dokazuje kao pouzdan partner i faktor mira, stabilnosti i saradnje u regionu, što je, smatram, neizostavan uslov za ekonomski prosperitet bilo koje zemlje ili regiona", podvukao je Dačić.\nDačić je ukazao i da uključivanjem u projekte od regionalnog i globalnog značaja poput inicijative "Pojas i put", ali i druge forme ekonomske integracije, Srbija želi da doprinese još boljem umrežavanju s partnerima koji dele njene vrednosti i ciljeve.\nEvropska unije daleko je najveći spoljnotrgovinski partner Srbije. Privrednici iz Nemačke, Italije i Španije, iako je reč…


ČITAV SVET STREPI: NASA najavila veliku konferenciju o otkrićima izvan Sunčevog sistema! • HAPPYTV.RS\nČITAV SVET STREPI: NASA najavila veliku konferenciju o otkrićima izvan Sunčevog sistema!\nBritanski "Indipendent" danas je objavio vest o ovom događaju koji će "doneti otkriće o brojnim informacijama o egzoplanetama" - planetama koje kruže van Sunčevog sistema, odnosno čije putanje se nalaze oko zvezda koje nisu Sunce.\nKonferencija NASA biće prenošena uživo, a očekuje se da na njoj prisustvuju astronomi i naučnici iz celog sveta. NASA je najavila i da će publika moći da postavlja pitanja tokom prenosa, koristeći haštag #AskNasa, a nakon konferencije biće otvorena i debata na sajtu www.reddit.com.


Naslovna/Politika/Hrvatski poslanici u Evropskom Parlamentu se žalili na izborni proces u BiH\n“Mi, potpisani članovi Evropskog Parlamenta iz Hrvatske, želimo da ovom prilikom izrazimo zabrinutost rezultatom proteklih izbora u Bosni i Hercegovini, koji su rezultirali izborom člana Predsjedništva iz reda hrvatskog naroda zahvaljujući većinom bošnjačkim glasovima, dok je uvjerljiva većina Hrvata glasala za drugog kandidata. To se sad desilo već treći put”, riječi su kojima počinje pismo hrvatskih evroparlamentaraca naslovljeno na predsjednika Evropskog parlamenta Antonija Tajanija, predsjednika Savjeta Evrope Donalda Tuska, predsjednika Evropske komisije Žan-Klod Junkera, visokog Predstavnika EU Federiku Mogerini, komesara Evropske unije za proširenje i politiku susjedstva Johanesa Hana.\nEvroparlamentarci iz Hrvatske su takođe naglasili “ozbiljne izazove i prolongiranja uspostave vlasti” na Federalnom i državnom nivou zbog “nepostojećih članova izbornog zakona”.\nPoslanici stoga očekuju “opsežnu diskusiju o postizbornoj situaciji” u Bosni i Hercegovini tokom sljedeće sjednice Savjeta za spoljne poslove Evropske komisije, ali i da podržavaju zajedničku poruku Mogerini i Han, koji su istakli važnost brze uspostave vlasti u Domu naroda u skladu sa odlukama Ustavnog Suda Bosne i Hercegovine u slučaju Ljubić.\nHrvatski poslanici u EP navode da “tendencije zagovaranja centralizacije ili separatizma ne pogoduju efikasnom funkcionisanju Bosne i Hercegovine i nastavljaju da polariziraju zajednice”.\n“Bosna i Hercegovina može prevazići postojeće poteškoće jedino ako sva tri konstitutivna naroda mogu skupa da osiguraju da svaki od njih ima jednakopravan i ujedinjujući udio u njihovoj zemlji. Mi, potpisnici, ćemo nastaviti da podržavamo Bosnu i Hercegovinu unutar vizije navedene u Rezoluciji Evropskog parlamenta, i ohrabrujemo sve aktere da pomognu Bosni i Hercegovini da nastavi dalje u tom pravcu, kao najboljem putu prema prevazilaženju trenutne uznemirujućeg, destabilizirajuće neizvjesnosti”, zaključili su hrvatski evroparlamentarci u pismu.\nBiH Evropski Parlament Hrvatska izbori


PORTAL: Obama produžio "kažnjavanje" Balkanaca\nAmerički predsednik Barak Obama odlučio je da produži na još godinu dana zakon koji nalaže primenu pojačanih mera bezbednosti prema određenim licima iz država u regionu Zapadnog Balkana, saopštila je Bela kuća.\nMere se konkretno odnose na blokadu imovine, zabranu ulaska u SAD i zabranu finansiranja i finansijskih transakcija sa osobama koje, po oceni američke administracije, ugrožavaju mir i proces stabilizacije na Zapadnom Balkanu.\nZakonom od 26. juna 2001. godine, tadašnji predsednik SAD Džordž Buš je uveo pojačane mere bezbednosti prema Zapadnom Balkanu usmerene na otklanjanje pretnji koje po nacionalnu bezbednost i spoljnu politku SAD mogu da predstavljaju osobe koje "pomažu, podržavaju ili finansiraju nasilje u Makedoniji i drugim delovima Balkana".\nMere se, takođe, odnose i na lica koja "ometaju sprovođenje ejtonskog sporazuma u Bosni ili sprovođenje Rezolucije 1244 Saveta bezbednosti UN na Kosovu".\nIzmenama zakona od 29 juna 2003. godine modifikovane su mere i spisak osoba na koje se one odnose.\n"Akcije lica koja prete miru i međunarodnim naporima za stabilizaciju Zapadnog Balkana i dalje predstavljaju pretnju po nacionalnu bezbednosti i spoljnu politku SAD i zbog toga je potrebno da se mere uvedene 2001. godine i kasnijim izmenama zakona nastave da primenjuju i posle juna 2009.godine", navodi se u saopštenju.


Klokoći: Noćni klubovu uz podršku pop estrade organizuju protest protiv Vlade - Kosovo Online\nKlokoći: Noćni klubovu uz podršku pop estrade organizuju protest protiv Vlade\n9. Jul 2021. • 07:07\nPredsednik Udruženja kosovskih ugostitelja Petrit Klokoći najavio je da će vlasnici noćnih klubova zajedno sa pevačima pop estrade, protestovati protiv kosovske Vlade 14. jula, na Trgu Skenderbeg u Prištini sa početkom u 20 časova.\n"Pristali smo na kompromis više od godinu dana i pet meseci, nismo poslovali, uz puno napora i odricanja brinuli smo se o radnicima, plaćali zakupnine i zajmove, bez finansijske podrške, bez fiskalne podrške, bez strategije, bez vizije za turizam. Ugrožavate i našu dijasporu, naše doznake", naveo je Klokoći u objavi na Fejsbuku uz najavu protesta pod motom "Vlada – pustite nas da igramo".\nKlokoći je poručio da je letnja sezona najvažniji deo godine za ekonomiju i privatni sektor.\n"S obzirom na epidemiološku situaciju i u skladu sa ekonomskom situacijom našeg poslovanja, sada je više nego ikad tokom pandemije vreme da se otvorimo", poručio je Klokoći.\nugostiteljstvo protest Kosovska vlada\nIako predizborna kampanja za parlamentarne izbore nije započela, političke stranke održavaju skupove sa građanima, a građane i vlasnike hotela i restorana policija i inspekcija kažnjavaju zbog nepoštovanja antikovid mera, prenosi Gazeta Ekspres.\nKlokoći: Ugostitelji neće plaćati porez ukoliko ne dobiju pomoć vlade\nUdruženje ugostitelja traži da Vlada ispuni obećanje i omogući im rad


BiH poslije Gambije po pitanju konkurentnosti - Klix.ba\nBiH poslije Gambije po pitanju konkurentnosti\n13.12.2011. u 13:12\nLoša konkurentska pozicija BiH je posljedica neefikasne javne vlasti, zastoja u provođenju reformi i sporog ekonomskog prilagođavanja, zaključci su iz izvještaja Centra za politike i upravljanje (CPU) pod nazivom "Konkurentnost BiH na tržištu EU: Šta je neophodno učiniti?", koji je prezentiran danas predstavnicima relevantnih institucija na okruglom stolu u Sarajevu.\nIzvršna direktorica CPU Naida Kadribegović je kazala da BiH ni nakon potpisivanja Sporazuma o stabilizaciji i pridruživanju (SSP) nije provela neophodne reforme da bi poboljšala konkurentnost domaćih kompanija na tržištu Evropske unije.\nSvi relevantni izvještaji o konkurentnosti svrstavaju BiH na začelje. Naprimjer, prema podacima Svjetskg ekonomskog foruma BiH se nalazi na 100. mjestu po općoj konkurentnosti, od promatranih 139 ekonomija.\n"Nalazimo se u "lošem društvu", čak iza Gambije na 99. mjestu ili Kambodže na 98. mjestu", upozorava Kadribegović.\nIsto tako, ako se pogleda izvještaj Svjetske banke o lakoći poslovanja, BiH se i tu nalazi na 125. mjestu od posmatranih 183 ekonomije.\n"Znači imamo zaista tešku situaciju da s jedne strane ne uspijevamo u dovoljnoj mjeri privući strane investitore. U prilog tome govori da je učešće BiH u direktnim stranim investicijama u regionu prošle godine bilo samo 1,9 posto ili 48 miliona eura, što je zaista malo. S druge strane imamo zaista lošu poziciju bh. kompanija na tržištu Evropske unije", kazala je ona.\nZbog svih ovih pokazatelja CPU je napravio analizu konkurentnosti BiH u procesu pristupa Evropskoj uniji i pripremio je nekoliko preporuka za prevazilaženje takve situacije.\n"Ono što bismo u prvom redu predložili jest da treba raditi na ubrzavanju provođenja obaveza nastalih potpisivanjem SSP-a, odnosno usvajanju nove i adaptaciji postojeće legislative vezane za konkurentnost i jačanje državne uprave", rekla je izvršna direktorica CPU.\nTakođer je potrebno ojačati domaće kompanije koje imaju veliki izvozni kapacitet i na taj način ojačati konkurentsku poziciju BiH, a potrebno je i više ulaganja u obrazovanje razvoj i istraživanje, a ta ulaganja su sada manja od jedan posto GDP-a.\nMladen Pandurević, direktor Udruženja poslodavaca Federacije BiH, upozorava da BiH, nakon sniženja kreditnog rejtinga, očekuje značajno poskupljenje cijene kapitala.\nPo njegovim riječima, "ulazna cijena" kapitala bit će sedam posto i objektivno se teško može računati na kamatu ispod 10 posto, što je "strašno skup kapital" za normalno poslovanje u bilo kojoj zemlji na svijetu.\nOsim toga, upozorio je, naši političari su pokazali da nisu u stanju da formiraju vlast ni više od godinu dana nakon izbora, a opterećenja koja se poslodavcima svaki dan nameću se ne mogu izdržati.\nTa opterećenja već prelaze 77 posto, uključujući parafiskalne namete.\n"Takav stepen opterećenja ne postoji na zemljskoj kugli", ističe Pandurević.\nKaže da narodu treba objektivno reći stvari onakve kakve jesu, prije svega da je javna potrošnja tolika da je ne može izdržati ni puno bogatija država od BiH.\nBiH ima jasnu evropsku perspektivu, ali jedan od zahtjeva da bi se pristupilo EU je konkurentnost njene ekonomije, naglasio je savjetnik specijalnog predstavnika EU u BiH Daniel Alexander Schroth.\nTo se traži također i kopenhagenškim kriterijima, koji postavljaju zahtjeve koje BiH mora da ispuni da bi bila konkurentna na tržištu EU.\nIzvještaj o napretku BiH u 2011. godini je pokazao da BiH ima određene slabosti koje mora unaprijediti.\n"Zato u potpunosti ohrabrujemo vlasti da poduzmu određene korake da bi BiH bila konkurentnija, kako u regionu tako i u Evropskoj uniji", kazao je Schroth.


Rukometaši Zaječara deklasirali ekipu Borskog jezera\nU pretposlednjem 17. kolu A grupe Prve lige “Istok”, rukometaši Zaječara 1949 trijumfovali su na gostovanju ekipi Borskog jezera sa ogromna 22 gola razlike. Zaječarci su u prvom poluvremenu postigli neverovatnih 27 golova, a na kraju meča, konačan rezultat bio je 45:23!\nIzabranici trenera Milosavljevića već su osigurali drugu poziciju na tabeli i u utakmici koja nije imala rezultatski značaj odigrali rasterećeno i prosto demolirali poslednjeplasiranu ekipu na tabeli. Treba ipak uzeti u obzir da je Borsko jezero najslabiji tim u ligi i da u dosadašnjem delu šampionata ima samo 2 upisana boda koja su osvojena trijumfom nad drugim timom Jagodine još u 7. kolu.\nU prvom međusobnom okršaju dve ekipe, na parketu hale na Kraljevici, Borani su takođe doživeli pravu katastrofu, kada su poraženi rezultatom 40:15, a ogromna razlika u kvalitetu i sada je došla do izražaju, u malo opuštenijem ritmu i igri na veći broj golova.\nU poslednjem kolu Zaječarce očekuje još jedan meč sa borskim klubom, koji je ipak mnogo kvalitetniji od gradskog rivala i nalazi se na 4. mestu na tabeli sa 22 osvojena boda. U prvom delu prvenstva ORK Bor je savladan na gostovanju rezultatom 37:33, pa se i sada očekuje jedna efikasna utakmica i nova pobeda Zaječaraca.


Intervju koji vraća savest svetu: Srbija objavila prva u Evropi (video, foto) - 26.08.2017, Sputnik Srbija\nIntervju koji vraća savest svetu: Srbija objavila prva u Evropi (video, foto)\nKnjiga „Intervjui sa Vladimirom Putinom“, bazirana na istoimenom filmu poznatog američkog režisera Olivera Stouna, ugledala je svetlost dana u Srbiji. 26.08.2017, Sputnik Srbija\n17:46 26.08.2017 (Osveženo: 23:13 26.08.2017)\n© Sputnik / Aleksandar MilačićKnjiga "Intervjui sa Vladimirom Putinom" na srpskom jeziku.\nKnjiga „Intervjui sa Vladimirom Putinom“, bazirana na istoimenom filmu poznatog američkog režisera Olivera Stouna, ugledala je svetlost dana u Srbiji.\nKnjiga, u koju su ušli delovi teksta koji nisu stali u četvorosatni film, pruža uvid u Putinov lični i profesionalni život, a vremenski i tematski se dotiče Putinovog odrastanja u doba komunizma, njegovog uspona na vlast, odnosa sa četiri američka predsednika i njegovih iznenađujućih stavova o trenutnim američko-ruskim odnosima.\nOtkrićete šta je Putin saznao o svojoj porodici tek kada je postao ruski predsednik, kako se izborio sa moćnim tajkunima, koliko su za pad Rusije krivi Gorbačov i Jeljcin i kako je uspeo da vrati Rusiju na svetsku mapu.\nRazgovor dvojice velikana je tokom celog intervjua učtiv, a Stoun na kraju izjavljuje da ruskom predsedniku pruža priliku da iznese svoju stranu priče.\n© Foto : Showtime/KomandirOliver Stoun i Vladimir Putin tokom intervjua\nOliver Stoun i Vladimir Putin tokom intervjua\nMeđutim, ovo nije razgovor jednakih: Stoun je umetnik željan da otkrije kontradiktornosti i skrivene misli, dok Putin otvoreno stavlja do znanja da je potpuno svestan svoje pozicije vrhovnog vođe druge po veličini svetske vojne sile, i da njegove reči imaju posledice koje nadaleko prevazilaze potrebe zanimljivih filmskih ostvarenja. Pa ipak, postoji jasno obostrano, ako ne i obazrivo, poštovanje između njih dvojice, što daje istinski uvid u um kako vladara tako i umetnika.\n© Foto : Ixtlan Productions/Showtime Networks (2017)Plakat za film Olivera Stouna "Itervjui sa Putinom"\nPlakat za film Olivera Stouna "Itervjui sa Putinom"\n© Foto : Ixtlan Productions/Showtime Networks (2017)\nIntervju počinje u vreme kada su samo malobrojni očekivali pobedu sada aktuelnog predsednika SAD Donalda Trampa.\nTokom poslednje sesije, Stoun uporno navodi Putina da završi intervju u stilu intelektualno agresivnog dokumentarca, verujući da će dobiti odgovore na neka pitanja. Da li je Putin zavisnik od moći? Da li sebe vidi kao neophodnog učesnika ruske istorije? Da li je tako velika moć koju poseduje pokvarila njegovu viziju? Ovo nije prvi put da se otvaraju ovakve teme, ali dok je ranije izgledalo da ih Putin prihvata, sada je, on to otvoreno kaže, ne samo shvatio da njegove ideje ne pripadaju zapadnoj publici, već da ih jednostavno neće čuti.\n© Foto : // Foto, Showtime/Komandir Vladimir Putin tokom intervjua sa Oliverom Stounom\nVladimir Putin tokom intervjua sa Oliverom Stounom\n© Foto : // Foto, Showtime/Komandir\nNa kraju trećeg intervjua, Putin pita Stouna da li je ikada bio tučen. Stoun ga uverava „O, da, mnogo puta“, na šta Putin odgovara, misleći na planirano prikazivanje dokumentarca: „Onda to neće biti ništa novo, jer ćete nastradati zbog onoga što nameravate da uradite“. Stoun odgovara: „Znam, ali vredi… Da probam da donesem malo mira i savesti svetu“.


Si i Modi za promovisanje zajedničkog napretka - Kineski Radio Internacional\nSi i Modi za promovisanje zajedničkog napretka\n2019-10-12 10:45:38 | CRI\nKineski predsednik Si Đinping i indijski premijer Narendra Modi saglasili su se u petak da promovišu razmenu i međusobno učenje među civilizacijama kako bi se ostvario zajednički napredak i razvoj.\nSi i Modi su održali drugi neformalni susret u južnom indijskom gradu Čenaju, nakon prvog u kineskom gradu Vuhanu aprila prošle godine.\nTokom razgovora, Modi je poveo Sija u obilazak važnih istorijskih objekata.\nIstičući da kinesko-indijska kulturna i ljudska razmena imaju veliki potencijal, kineski predsednik je apelovao na obe strane da u godini kada se obeležava 70. godišnjica uspostavljanja diplomatskih odnosa dve zemlje iskoriste šansu za produbljivanje razmena.\nSi je takođe pozvao dve zemlje da zajedno učestvuju u razgovorima i razmeni među različitim civilizacijama, kako bi se dalo više snage razvoju bilateralnih veza.\nNakon razvoja u prethodnih nekoliko hiljada godina, Indija i Kina su postale važne ekonomije u razvoju, rekao je Modi, ističući da produbljivanje razmene i saradnje nudi veliki značaj za dve zemlje i promoviše globalni napredak.\nDvojica lidera su razgovarala i o domaćem razvoju Kine i Indije i iskustvima u upravljanju zemljama.